Prevoznici ogorčeni: Prazni autobusi voze u veću krizu\n25. May 2020 3320\nNa autobuskim linijama u međugradskom prevozu, koji je dozvoljen od 11. maja u Republici Srpskoj ove godine, skoro da nema putnika u autobusima, popunjenost je svega oko 10 odsto, što ih vodi u još dublje finansijske gubitke, tvrde prevoznici.\nDejan Mijić, predsjednik Udruženja poslodavaca saobraćaja i veza RS i direktor banjalučkog "Autoprevoza", kaže da je pokrenut određeni broj područnih i republičkih linija u RS, ali da nema velikog interesovanja putnika na njima.\n"Resorno ministarstvo je dozvolilo prevoznicima u narednom periodu do totalnog ukidanja mjera da se zavisno od potreba polako vraćaju na registrovane redove vožnje. Na određenim pravcima apsolutno nema putnika", kaže Mijić za "Nezavisne".\nS obzirom na ublažavanje mjera, Mijić očekuje nešto više putnika od ponedjeljka.\n"Trebalo bi da se polako normalizuje sve u junu i julu, a vraćanje u potpunu normalu očekujemo početkom sljedeće školske godine", rekao je Mijić.\nOn kaže da su međunarodne linije prema EU još faktički zabranjene, jer prema informacijama kojima raspolaže granice su zatvorene do 15. juna.\n"Oni otvaraju granice između zemalja unutar EU, pa to možda bude i ranije, međutim mi ne očekujemo da ćemo saobraćati zbog toga do 15. juna. Sada se može ići trenutno ugovorenim prevozom radi prevoza radnika koji već rade u EU, ali redovne linije neće sigurno krenuti dok se ne otvore granice", kaže Mijić.\nKada je riječ o saobraćanju autobusa "Autoprevoza", Mijić kaže da voze ka više gradova u RS te da od danas počinju redovno da saobraćaju prema Bihaću, a od 1. juna će krenuti i linija za Sarajevo.\n"Najave prevoznika su da će se najvjerovatnije krenuti sa saobraćajem i prema Crnoj Gori i Srbiji početkom juna, možda i koji dan prije, prvo za Beograd, a onda i za Crnu Goru. Nadam se da će doći do normalizacije", rekao je Mijić.\nDodao je da su im pomogle mjere Vlade RS i da su uspjeli zadržati broj radnika, međutim dalje poslovanje će odlučiti da li će poslije doći do otpuštanja.\nKako Mijić kaže, u autobusima se poštuju sve mjere Instituta za javno zdravstvo RS te vozači u imaju maske kao i putnici.\n"Vozačima savjetujemo da nose i rukavice s obzirom na to da rade s novcem, putnici moraju imati maske za vrijeme kompletnog putovanja, a vozila se svakodnevno dezinfikuju", kaže Mijić i ističe da se poštuje distanca te da je mjerama ograničen broj putnika u autobusima na 50 odsto od ukupnog kapaciteta.\nMomčilo Sladoje, direktor "Centrotransa" Istočno Sarajevo, kaže da njihovi autobusi trenutno voze svega 20 odsto republičkih linija, međunarodne linije uopšte ne voze, dok na gradskim i prigradskim linijama voze 30-40 odsto.\n"Popunjenost je između 10 i 15 odsto kapaciteta autobusa, prihodi su katastrofalni. Ovo je gori period nego kad nismo ništa radili, jer pravimo troškove, a realizacija je potpuno podbacila", rekao je Sladoje.\nOn kaže da će cijene karata ostati iste, jer ne mogu biti niže zbog finansijskih gubitaka, ali ni više, jer su i putnici dodatno osiromašeni usljed pandemije.\nMićo Rokvić, direktor prijedorskog "Autotransporta", kaže da je od 11. maja, otkad je ukinuta zabrana obavljanja republičkih i područnih linija, s autobuske stanice u Prijedoru svega nekoliko prevoznika obnovilo održavanje svojih linija.\n"Ne možemo se pohvaliti velikim napretkom, mali je broj putnika, nadamo se da će ukidanjem vanrednog stanja taj broj biti veći", rekao je Rokvić.\nOn ističe da autobusi idu skoro prazni te da je u petak u prijedorskoj autobuskoj stanici bilo svega oko 30 prodatih karata za polaske prema Banjaluci.\n"To je broj prodatih karata za sve prevoznike, a veliki broj prevoznika nije krenuo ni sa jednim polaskom. U petak je bilo svega desetak polazaka sa stanice, a nekada u redovnim uslovima ih je bilo 100-120", rekao je Rokvić, koji dodaje da nema ni 10 odsto putnika u autobusima i ističe da preduzimaju sve potrebne mjere, pa putnici u autobusima ne treba da imaju strah za svoja putovanja.\nDobojlije izabrale najuređeniji balkon, pobjednica Maida Batalović\nRekord: U Srpskoj još 79 zaraženih virusom korona!


Priboj: Klizište ugrožava drumski i železnički saobraćaj\nPutnički saobraćaj na putu drugog reda A191, koji vodi od Bistrice prema Uvcu i granici sa Bosnom, odvija se jednom kolovoznom trakom\nPRIBOJ - Zbog klizišta u mestu Glišina voda, putnički saobraćaj na putu drugog reda A191, koji vodi od Bistrice prema Uvcu i granici sa Bosnom, odvija se jednom kolovoznom trakom uz upotrebu svetlosne signalizacije.\nOvakvu odluku doneo je republički saobraćajni inspektor zbog bezbednosti svih učesnika u saobraćaju koji koriste ovaj putni pravca. Takođe klizište je ugrozilo i normalno funcionisanje železničkog saobraćaj na pruzi Beograd Bar, a opasnost preti i za nekoliko domaćinstava. Opština Priboj nemoćna je da reši ovaj problem bez pomoći nadležnih državnih organa.\nPucanjem potpornog zida u mestu Glišina voda, koji se nalazi neposredno uz magistralni put koji spaja novi sa starim delom Priboja i železničkom prugom Beograd – Bar dovedeno je u pitanje normalno funkcionisanje drumskog i železničkog saobrajaća. Po nalogu republičkog saobraćajnog inspektora radnici preduzeća Putevi a.d iz Užica zatvorili su jednu kolovoznu traku za saobraćaj i postavili svetlosnu signalizaciju. Načelnik opštinskog Štaba za vanredne situacije u gradu na Limu Boris Mrdović kaže da je ovo dugogodišnji problem sa kojim se opština susreće međutim i da ona nije kadra da ga sama reši.\n- O ovom problemu obavešten je republički Štab za vanredne situacije kao i nadležna ministarstva i inspekcijske službe. Sada je u opasnost doveden drumski i železnički saobraćaj na ovoj deonici puta. Očekujemo pomoć stručnih ljudi kako bi se sagledala cela situacija i što pre reagovalo – ističe Mrdović.\n- Usled velikih padavina i topljenja snega strahujemo da može doći do većeg klizanja koje bi ugrozilo ljudske živote i prouzrokovalo nesagledive posledice – tvrdi Boris Mrdović. (Novosti)\n+4 # RS je genocidna 2018-03-22 18:19\nSrbija - propast na svakom koraku.


Korons ima pravo da bude proglašen svetskim rekorderom u toj starosnoj grupi s obzirom na to da u aprilu puni 100 godina.\nWorld Record : George Corones Now Hold The Swimming World Record At The Age Of 99\nNa video snimku koji je objavio BBC vidi se kako sudija pomaže Koronsu da se popne na startni blok, a potom je usledio odlučan skok u bazen.\nKorons je izjavio da je bio spreman da na kraju rukom "prilično snažno" pritisne zid bazena, kada ispliva deonicu na kojoj je bio jedini učesnik.\nKorons, koji je iz Brizbejna, kaže da je bio stravstveni plivač dok je bio mlad, ali da je prestao time da se bavi kada je izbio Drugi svetski rat.\nPonovo se vratio plivanju sa 80 godina, sada trenira tri puta nedeljno, a ide i u teretanu.\n- Prvih desetak udaraca su bili dobro izbalansirani i tako sam se držao do poslednjih 10 metara, osetio sam da sam umoran, ali ipak sam nastavio - ističe Korons.


Općina Novo Sarajevo dobija javnu električnu punionicu za vozila - Akter.ba\n„Jedni smo od prvih u Kantonu Sarajevo koji ćemo svojim sugrađanima omogućiti punjenje električnih vozila na propisanim punjačima u cilju promocije korištenja tehnologije električnih automobila u BiH koji doprinose dekarbonizaciji, odnosno smanjenju emisije štetnih gasova i čestica.\nTo je trend koji je, uz poticanje proizvodnje električne energije iz obnovljivih izvora, okosnica ekološkog aspekta približavanja Bosne i Hercegovine Evropskoj uniji“, istakao je načelnik Tanović, te zahvalio donatorima na punionici koja će biti instalirana po svim propisima.\n„Slijedimo globalnu strategiju VW Grupacije koja želi do 2050. godine biti potpuno karbonski neutralna. To znači da ćemo do 2050. godine imati 0% zagađenja u svim fazama eksploatacije vozila, počevši od procesa proizvodnje, vožnje automobila, ali i procesa recikliranja.\nNaša kompanija je do sada kroz društveno odgovorne projekte donirala i u partnerskoj saradnji sa hotelima instalirala preko 60 električnih punjača širom Bosne i Hercegovine.\nDonacija od strane našeg ovlaštenog trgovca Porsche Inter Auto doo, je još jedan doprinos građanima Sarajeva, Bosne i Hercegovine, ali i turistima koji posjećuju našu zemlju“, istakao je Olovčić.\nElektričnu punionicu na području Općine Novo Sarajevo instalirat će firma „Hager“ iz Sarajeva koja je pionir na tržištu Bosne i Hercegovine po pitanju razvoja infrastrukture javnih punionica.\nOva firma je širom države instalirala 23 električne punionice do sada, a i dalje nastavljaju slijediti globalnu politiku kompanije, koja intenzivno promoviše projekte vezane za zaštitu životne okoline.\nPROČITAJTE VIŠE: Elektromobilnost – Pametne punionice za električna vozila iz Sarajeva


Počelo useljavanje studenata, a cijene smještaja i hrane ostaju iste – Novosti Plus\nU Studentski centar “Nikola Tesla” u Banjaluci danas je počelo useljavanje 250 novoupisanih studenata na osnovu zvanične rang-liste za akademsku 2019/2020. godinu.\nMenadžment Studentskog centra “Nikola Tesla” zajedno sa Ministarstvom za naučno-tehnološki razvoj, visoko obrazovanje i informaciono društvo Republike Srpske i studentskim tijelima donijelo je odluku da cijene usluge smještaja i ishrane ostanu na prošlogodišnjem nivou, saopšteno je iz ovog centra.\nCijena usluge smještaja u paviljonu jedan i dva na mjesečnom nivou po osobi iznosi za dvokrevetnu sobu 25 KM, a za trokrevetnu 20 KM.\nDvokrevetna soba na petom spratu paviljonu jedan i dva iznosi 55 KM, dok je na istom spratu cijena trokrevetne sobe 45 KM. Cijena usluge smještaja u paviljonu tri je 25 KM, dok je u paviljonu četiri cijena dvokrevetne sobe 75 KM, a trokrevetne 65 KM. Doručak dnevno košta 0,60 KM, ručak 1,40 KM, a večera jednu KM.\nUpravni odbor je na prijedlog direktora centra, a sve u dogovoru sa nadležnim Ministarstvom, donio odluku kojom se studenti – djeca poginulih boraca, djeca bez oba roditelja i studenti sa invaliditetom u potpunosti oslobađaju plaćanja troškova smještaja i ishrane.\nDjeca ratnih vojnih invalida od prve do šeste kategorije, kao i studenti bez jednog roditelja oslobođeni su 50 odsto plaćanja.\nIz Studentskog centra “Nikola Tesla” napominju da su ove godine poslovali pozitivno, što je jedan od razloga zbog čega su cijene smještaja i ishrane ostale na istom nivou kao i lani, a uslovi smještaja i ishrane poboljšani.\n← Počinju besplatni pregledi – Prvi idućeg vikenda u ambulanti u Motikama\nROD VOĆA U MNOGIM VOĆNJACIMA IZNAD PROSJEKA →


Energyobserver - SLOVENIJA / AUTOR IGOR TODOROVIĆ / OIE / SLOVENIJA ODVAJA 660 MILIONA EVRA ZA LIKVIDNOST, ZELENU TRANZICIJU FIRMI\nMinistarstvo za privredni razvoj i tehnologiju u Ljubljani predstavilo je sveobuhvatni program podsticaja za ovu godinu, s bespovratnim i sredstvima koja će se vraćati, u nameri da podrži oporavak od uticaja zarazne bolesti COVID-19 u Sloveniji. Navelo je da je prioritet da se kompanijama obezbedi likvidnost i da će pomoći njihovu zelenu i digitalnu tranziciju ka višoj dodatoj vrednosti.\nUkupna svota iznosi 660 miliona evra, od čega su grantovi 248 miliona. Pored direktnih mera, kompanije će moći da kroz program dobiju proizvode, u saradnji sa vladinim agencijama.\nSlovenački fond za preduzetništvo, SPS, odobravaće garancije za zajmove u rasponu od 60 do 80 odsto na deset godina, uz subvencionisanje kamatnih stopa i grejs period do dve godine. Program je pokrenut za radni kapital (plate, materijalne i troškove na ime usluga i zaliha), investicije u opremu i čistu energiju i preduzetništvo i zanate.\nFond sprema zajmove od 5.000 do 50.000 evra za manja ulaganja, radni kapital i mikrozajmove, koji su dostupni po pojednostavljenoj proceduri. Pružaoci raznih poslovnih usluga imaju na raspolaganju vaučere vredne do 9.999 evra.\nSPS-ov paket za MSP iznosi ukupno 210 miliona evra i namenjen za 5.200 firmi. Ministarstvo je procenilo da će on stimulisati investicije vredne čitavih 352 miliona evra.\nKompanije će u prvom kvartalu dobiti pristup sredstvima iz Klimatskog fonda od pet miliona evra za zelenu tranziciju u cirkularnu, niskougljeničnu ekonomiju.


VODIČ KROZ NOVČANU POMOĆ OD 60 EVRA: Ovo su odgovori na 15 najčešćih pitanja | Novosti.RS\nKo napuni 18 godina između maja i novembra - ne može da se prijavi. Penzioneri ne treba da se prijavljuju. Oni će po 30 evra dobiti u maju i u novembru, a u septembru i dodatnih 50 evra.\nKako možete da se prijavite, da li pravo na pomoć imaju i građani Srbije koji povremeno rade u inostranstvu, kao i odgovore na mnoge druge dileme možete pročitati u nastavku.\nKo ima pravo na jednokratnu novčanu pomoć u iznosu od 60 evra?\nSvi punoletni državljani Republike Srbije koji imaju aktivno prebivalište na teritoriji Republike Srbije, sa važećom ličnom kartom.\nSvi primaoci penzija i primaoci novčane socijalne pomoći će automatski biti prijavljeni za dobijanje novčane pomoći, tako da nije potrebno da se prijavljuju. Pod primaocima penzija smatraju se i korisnici privremene naknade – invalidi rada druge i treće kategorije invalidnosti, odnosno preostale radne sposobnosti. Ostali punoletni građani Republike Srbije, koji imaju aktivno prebivalište na teritoriji Republike Srbije i važeću ličnu kartu, moći će da se prijave putem portala Uprave za trezor, ili putem kontakt centra. Prijava počinje 28. aprila i tada će biti poznat broj kontakt centra.\nKada će biti isplata?\nGrađani će po 30 evra dobiti u prvoj nedelji maja i u novembru. Penzionerima će dodatnih 50 evra biti isplaćeno u septembru.\nSvi koji imaju račun u banci moraće naziv banke da navedu u prijavi. Oni koji nemaju tekući račun, potrebno je da se pri podnošenju prijave izjasne u kojoj banci žele da mu se otvori jednokratni namenski račun. Nakon toga, račun će automatski biti otvoren, bez ikakvih troškova. Nakon što podigne novac, namenski račun će biti ugašen.\nKo napuni 18 godina između maja i novembra - ne može da se prijavi.\nDa li državljanin koji nema tekući račun može 60 evra da primi na tuđi račun?\nDa li samo nosilac novčane socijalne pomoći dobija isplatu, a ostali članovi iste porodice se prijavljuju, ili cela porodica dobija automatski po 60 evra? Da li ostali primaoci socijalnih davanja treba da se prijave?\nDa li pravo na 60 evra imaju državljani Srbije koji žive u Hrvatskoj ili Bosni i Hercegovini?\nDa li državljani koji su rođeni u Republici Srbiji, sa prebivalištem u Srbiji, a radili su i primaju penziju iz inostranstva imaju pravo na 60 evra?\nDa li građani sa KiM imaju pravo na 60 evra?\nS obzirom na to da su primaoci penzija automatski prijavljeni za dobijanje novčane podrške u iznosu od 60 evra, ova mogućnost nije predviđena. Ipak, ukoliko ne žele da koriste tu pomoć, mogu da je doniraju u humanitarne svrhe.\nNovčana pomoć državna pomoć pomoć od 60 evra 60 evra\nisto prjavljivanje kao i prošle godine


Čović: Marinko Čavara će sigurno biti predsjednik FBiH - Klix.ba\nBiH Čović: Marinko Čavara će sigurno biti predsjednik FBiH\nČović: Marinko Čavara će sigurno biti predsjednik FBiH\n9.1.2015. u 15:56\nPotpredsjednik HDZ-a BiH Marinko Čavara sigurno će biti novi predsjednik Federacije BiH (FBiH), tvrdi lider ove stranke Dragan Čović.\nČović je dodao da je na ostalim partnerima u vlasti u FBiH, prvenstveno na SDA, da predlože imena potpredsjednika FBiH.\n"Jedino je za sada siguran Čavara. Na SDA je da predloži potpredsjednika i mandatara Vlade FBiH", dodao je Čović.\nZa sada je izvjesno da će potpredsjednika FBiH iz reda srpskog naroda dati SDP, a u opciji su aktuelni potpredsjednik Vlade FBiH Svetozar Pudarić i federalni ministar unutrašnjih poslova Predrag Kurteš.\nSDP će, najvjerovatnije, imati najveći broj delegata u Klubu Srba u Domu naroda Parlamenta FBiH, minimalno trećinu, za razliku od Demokratske fronte, koji će, možda, biti zastupljen samo sa jednim srpskim delegatom.\nGlavni kandidat za potpredsjednika FBiH iz reda bošnjačkog naroda je Aljoša Čampara.\nPrema Ustavu FBiH, za izbor predsjednika i potpredsjednika FBiH potrebna je minimalno trećina u svakom od klubova u Domu naroda parlamenta FBiH, a onda i prosta većina glasova u oba doma Parlamenta FBiH.\nČović vjeruje da bi na nivou BiH i FBiH izvršna vlast mogla da bude formirana već sredinom naredne sedmice, dodajući da još nije poznato kojem će pripasti koji resor u vlasti.\n"Realno je, nakon izbora delegata u Dom naroda FBiH iz Sarajevskog kantona, da naredne sedmice formiramo vlast i da konačno završimo taj posao. Vjerujem da bi Dom naroda Parlamenta FBiH trebao izabrati rukovodstvo u FBiH, a Dom naroda Parlamentarne skupštine BiH potvrditi kandidata za nivo BiH", pojasnio je Čović.\nOn je izrazio uvjerenje da isti dan može biti imenovan mandatar Vlade FBiH i prvi čovjek Vijeća ministara BiH.\nČović je naveo da još nije bilo riječi o tome kome će tačno pripasti koja pozicija na federalnom i nivou BiH.\n"Kada je riječ o pozicijama u Vladi FBiH, naš stav ostao je isti - pet ministarskih pozicija plus jedno srpsko. U Vijeću ministara BiH to su tri ministarska mjesta i četiri zamjenika. O resorima ću uskoro razgovarati sa Izetbegovićem", najavio je Čović.


Osnovci se potukli u dvorištu škole u Leskovcu, direktor potvrdio da je snimak predat policiji\nIzvor: JužneVesti.com, 18.Okt.2019, 15:20\nNakon verbalne svađe, dvojica učenika Osnovne škole "Vuk Karadžić" u Leskovcu potukla se u školskom dvorištu, potvrdili su Južnim vestima u Školskoj upravi. Tuči je prisutvovala i grupa osnovaca, a direktor ove škole, koji je najpre negirao da se incident dogodio, kasnije saopštava da je i snimljen školskim kamerama.\nSvađa dvojice učenika ove leskovačke škole eskalirala je tučom >> Pročitaj celu vest na sajtu JužneVesti.com << nakon održane nastave. Tuči je prisustvovala i grupa učenika, ali se ne zna da li je, osim dvojice dečaka koji su počeli kavgu, još neko učestvovao.\nIako je najpre rekao da ne zna sve činjenice, direktor ove škole Predrag Zdravković, nakon nekoliko pitanja novinara, promenio je mišljenje i rekao da tuče nije bilo.\nTi podaci ne treba da izlaze iz škole zbog toga što još nismo završili ceo postupak - rekao je najpre Zdravković, a nakon pitanja da li je i kada došlo do tuče, negirao je da se to uopšte dogodilo - Ne, nije. Doviđenja.\nIpak, u Školskoj upravi su Južnim vestima potvrdili da im je prijavljena tuča u ovoj školi i da su o svemu obavestili nadležne institucije, kao i Ministarstvo prosvete.\nNakon toga, stiglo je i saopštenje iz škole u kome demantuju medije koji su pisali o masovnoj tuči. Uz potpis direktora navodi se da je događaj snimljen nadzorom škole i da je snimak predat policijskoj upravi.\nObaveštavamo vas da ostali učenici koji su bili prisutni prilokom incidenta nisu navijali, niti snimali, već su pokušavali da razdvoje dvojicu učenika koji su se potukli, piše u mejlu.\nIz škole sada saopštavaju i da niko od učenika nije povređen.


Maldini ima pune ruke posla, totalna rekonstrukcija veznog reda! - Sportske.net\nNakon Krunića, još dvojica fudbalera sredine terena na meti "Rosonera".\nIgrač Reala pojačanje leta u Italiji, sledeći je Bleki?Potvrda, Milan želi Hrvata, ovo je cena!Boban i Maldini pronašli pojačanje u Primeri?"Rosoneri" prodali štopera!"Operacija Toreira" počela, sa čime Milan ide u London?\nMilan će u narednoj sezoni izgledati potpuno drugačije.\nPrimarni cilj da se obezbedi plasman u Ligu šampiona nije ostvaren, pa će "Rosoneri" morati da posluju pametno kako bi bili konkuretni najjačim timovima u Seriji A.\nKalčomerkato javlja da se direktor kluba Paolo Maldini sastao sa agentom dvojice fudbalera, Stefana Sensija i Amadua Dijavare.\nČlan Sasuola je privukao pažnju na sebe igrama prošle sezone, govorilo se i o intresovanju Barselone, ali prvi je reagovao Milan koji ga ceni na 15 miliona evra.\nSa druge strane, Dijavara se nije naigrao u Napoliju i Anćeloti nema ništa protiv prodaje koja bi Napolitancima mogla da donese takođe 15 miliona evra.\nKako je Rade Krunić na lekarskim pregledima u Milanu i uskoro bi trebalo da potpiše četvorogodišnji ugovor sa velikanom vidi se očigledna namera "Rosonera" da obavi totalnu rekonstrukciju veznog reda.


VRHOVNI KASACIONI SUD ZAUZEO STAV DA BANKE IMAJU PRAVO NA NAPLATU TROŠKOVA OBRADE KREDITA: Različita tumačenja banaka i predstavnika udruženja građana\nPravni stav Vrhovnog kasacionog suda (VKS) o dozvoljenosti ugovaranja troškova kredita naišao je na različita tumačenja banaka i predstavnika Udruženja građana “Efektiva”. Generalni sekretar Udruženja banaka, Veroljub Dugalić, izjavio je da je VKS zauzeo stav da banke imaju pravo na naplatu troškova obrade kredita upravo zbog različite prakse koja je do sada postojala u prvostepenim sudovima kada je reč o tužbama klijenata protiv banaka.\n"Posle stava Vrhovnog kasacionog suda, svi sudovi imaju uputstvo kako da rade ubuduće", rekao je Dugalić za TV Prva i naveo da postoji oko 7.000 tužbi građana protiv banaka.\n“Sve će to da padne i sve će to na kraju da plate građani”, smatra Dugalić.\nTekst Pravnog stava Građanskog odeljenja Vrhovnog kasacionog suda, usvojen na sednici od 22.5.2018. godine možete pogledati na adresi: https://www.paragraf.rs/dnevne-vesti/140618/140618-vest1.html\nIzvor: Izvod iz vesti sa vebsajta Politika, 26.10.2018.


14. septembar 2017. Kopredsedavajući Šestom sastanaku Parlamentarnog odbora za stabilizaciju i pridruživanje Evropske unije i Srbije (foto: © European Union 2017)\nTokom dvodnevnih razgovora u Evropskom parlamentu, poslanici Narodne skupštine i Evropskog parlamenta razmenili su mišljenja o stanju pristupnih pregovora i odnosima Evropske unije i Srbije, pripremama Srbije za otvaranje pregovora o poglavljima, dijalogu o normalizaciji odnosa Beograda i Prištine, izbegličkoj krizi sa kojom se suočava Srbija i zemlje članice EU, primeni Sporazuma o stabilizaciji i pridruživanju, poštovanju osnovnih prava i sloboda građana, rodnoj ravnopravnosti, nasilju u porodici, ekonomskom razvoju i reformama.\nPredstavnici Evropske komisije, kopredsedavajući Parlamentarnog odbora Edvard Kukan i veliki broj članova Evropskog parlamenta osvrnuli su se na govor predsednika Evropske komisije, održanog tokom jučerašnjeg zasedanja Evropskog parlamenta i podvukli da je neophodno konkretnije podržati perspektivu proširenja za zemlje Zapadnog Balkana, posebno zemalja koje najdoslednije sprovode reforme i usklađuju zakonodavstvo sa pravom Evropske unije, u koje spada Srbija. Oni su istakli da što se tiče pregovora sa Srbijom, do kraja godine očekuju još dve međuvladine konferencije na kojima će biti otvoreni pregovori po tehnički pripremljenim i usaglašenim poglavljima.\nEstonsko predsedavanje Savetom Evropske unije istaklo je podršku daljem procesu proširenja, kao i vrednovanje napora svih institucija Srbije i posvećenost procesu pregovora sa Evropskom unijom i očuvanja mira, stabilnosti, bezbednosti i ekonomskog napretka u regionalnoj saradnji.\nOrlić je rekao da je veliki broj obaveza pred Srbijom i svim njenim institucijam, da su izazovi na putu usklađivanja zakonodavstva značajni, da je neophodno zalaganje svih činilaca u društvu, ali da su prioriteti jasni što se Srbije tiče – sveobuhvatne reforme i punopravno članstvo u Evropskoj uniji. On je informisao kolege da je podrška procesu pristupanja Srbije EU 50 odsto, a podrška građana reformama veoma visoka, 66 odsto. On je istakao da je to je ohrabrujuća činjenica, ali i izuzetno velika odgovornost svih koji kreiraju javne politike u Srbiji. Dodao je da je to cilj, postavljen sa jasnim ekonomskim, pravnim i političkim okvirom sa naše strane, podržan nizom nacionalnih strategija i akcionih planova, Nacionalnim programom za usvajanje pravnih tekovina Evropske unije, Sporazumom o stabilizaciji i pridruživanju. Izrazio je zadovoljstvo povodom jasne političke podrške, finansijske i tehničke pomoći koju Evropska unija pruža Srbiji u prethodnih 15 godina. Takođe, izrazio je nadu da će u najkraćem roku doći do formiranja Zajednice srpskih opština na Kosovu i Metohiji.\nEvropski zvaničnici istakli su da što se tiče unutrašnjih izazova sa kojima se Unija suočava, postoji razlog za zadovoljstvo, ekonomski pokazatelji su dobri, zapošljavanje je u porastu, postoji konsenzus i primena zajedničke migrantske politike. Razgovara se o budućnosti Evropske unije, debate su stalne i argumentovane i vidi se očekivana stabilizacija po svim pitanjima. S obzirom da je stalna težnja Unije i država članica veća stabilnost u neposrednom susedstvu, onda je neophodno ponuditi jasnu perspektivu pridruženja zapadnom Balkanu, zaključili su.\nIzvestilac Evropskog parlamenta za Srbiju Dejvid Mekalister rekao je da je Unija spremna za nove članice posle 2019, kako je naveo i predsednik Evropske komisije. On je potvrdio da je Unija spremna za pristupanje Srbije, šefovi država i vlada su takođe dali podršku procesu proširenja, a sledeći predsedavajući Savetom EU, Bugarska, je navela da će proširenje biti jedan od prioriteta njihovog predsedavanja. Mekalister je naveo da rok za okončanje pregovora ne postoji, on zavisi od napretka zemlje u pregovorima i dodao da veruje da će biti otvorena tri poglavlja do kraja godine, što bi bila nagrada za napore koje je Srbija uložila u ovom procesu.\nPredstavnici Narodne skupštine i Evropskog parlamenta, složili su se da je Evropska unija najznačajniji trgovinski partner Srbije, ali i najveći donator u prethodnih 15 godine i da je potrebno stalno izveštavati građane o tome. Predstavnici Vlade Srbije i narodni poslanici zhvalili su se na pomoći EU, posebno zato što je ova pomoć usmerena na sveobuhvatne reforme koje su neophodne, kao i na aktivnosti koje Srbije sprovodi u cilju rešavanja tekuće migrantske krize. Istaknuto je da će jedan od prioriteta Ministarstva za evropske integracije biti vidljivost procesa evropske integracije i vidljivost podrške koju Srbija dobija od EU, kroz komunikaciju sa građanima.\nSagovornici su razmenili stavove i po pitanju dijaloga o normalizaciji odnosa između Beograda i Prištine, pohvaljen je konstruktivan pristup Beograda dijalogu, a podržan je zahtev srpske delegacije za hitnim formiranjem Zajednice srpskih opština, što je jedini deo Briselskog sporazuma čija realizacija nije otpočela. U razgovoru sa narodnim poslanicima, članovi Evropskog parlamenta posebno su istakli vidljiv i značajan napredak koji je Srbija ostvarila u pregovorima o pristupanju Evropskoj uniji, regionalnoj saradnji, i poslednjoj rundi pregovora i dogovorima postignutim u dijalogu o normalizaciji odnosa Beograda i Prištine.\nKopredsedavajući Kukan i Orlić saglasili su se da je sastanak protekao u više nego prijateljskoj atmosferi, konstruktivnoj debati i kvalitetnim zaključcima. Oni su istakli da je veoma važno što je Zajednički odbor na kraju sastanka usvojio Deklaraciju i preporuke u kojima su, na obostrano zadovoljstvo, istaknuta postignuća Srbije, izazovi sa kojima se dve strane suočavaju u procesu pregovora o članstvu i proširenju Evropske unije. Istaknuto je snažno opredeljenje dva partnera da se uputi jasna poruka Savetu Evropske unije i zemljama članicama da se do kraja godine otvore pripremljena pregovaračka poglavlja sa Srbijom. Oni su zaključili da je uspostavljanje temeljnog sistema vrednosti, zasnovanog na principima koje visoko poštuju obe strane, primarni zajednički cilj.


Fudbalerke pobedile Napredak i proslavile petu titulu šampiona države | (Vesti - 29. 05. 2014) Subotica.com\nFudbalerke pobedile Napredak i proslavile petu titulu šampiona države\n29.05.2014. u 00:00h\nFudbalerke Spartaka odigrale su pretposlednje kolo plejofa Super lige za žene na domaćem terenu protiv Napretka iz Kruševca, a utakmici je prethodila mala svečanost kroz koju su podeljene medalje i pehar za ŽFK "Spartak" - šampiona Srbije za 2013/14. godinu. Nakon uručenja pehara odigrana je utakmica u kojoj je Spartak slavio sa 5:0.\nSlavlje pre meča nastavilo se i slavljem po okončanju istog, s obzirom (a i bez obzira) da je Spartak pobedio, i to ubedljivo, drugoplasiranu ekipu, svojevremeno direktnog konkurenta za titulu. Posle ubedljivih 5:0 u prvom poluvremenu, drugo nije donelo nijedan pogodak tako da je meč završen sa i više nego dovoljnih 5:0.\nU meču bez rezultatskog značaja gošće su za samo 28 minuta igre imale deficit od 4 gola, a fudbalerke Spartaka su igrale poletno i ofanzivno kao da im titula zavisi od ovog meča. Juče im je bio dan za slavlje i u tom maniru se i sve dešavalo, barem u prvih 45 minuta zbog golova, a onda i 105 minuta kasnije nastavljeno gde se stalo - proslavom titule.\nŽFK "Spartak" - ŽFK "Napredak" (Kruševac) : 5-0\n(Slović 2', Poljak 14', Marenić 22' i 27' i Nikolić 45')\nŠto se tiče igre, tu nema šta da se doda što bi promenilo sliku o dosadašnjim igrama subotičke ekipe, ne bi moglo ništa specijalno da se izdvoji u odnosu na predhodne na šampionskom putu. Bio je to još jedan dan kada se moglo uživati u zanimljivom ženskom fudbalu, uz prepoznatljivu efikasnost Subotičanki.\nUtakmici je prethodila ceremonija dodela medalja, zatim i pehara namenjenog šampionu Srbije, a sve to je urađeno u stilu, uz mnogo osmeha i zadovoljstva. Ovaj kolektiv je, za 44 godine postojanja, proslavio svoju petu titulu šampiona države, četvrtu u nizu.\nVrlo efektno, u stilu nekih evropskih šampiona, održana je mini svečanost, kojom je prvo prodefilovala čitava ekipa koja je ove godine dala svoj doprinos osvajanju titule, uz vrlo zanimljivu individualnu najavu za svaki šraf u ovoj mašineriji.\nPodeljene su medalje za sve igračice i članove stručnog štaba, a zatim je uručen i pehar - tu čast je imao Miodrag Morača, predsednik Komisije za ženski fudbal u FSS. Šampionsku zvezdu, poklon Mileni Nikolić kao najboljem golgeteru Evrope u Ligi šampiona za sezonu 2013/14, uručio je Zoran Arsić, predsednik ŽFK "Spartak".\nMeču pretposlednjeg kola plejofa Super lige i proslavi šampionske titule prisustvovao je i Ženski odbojkaški klub "Spartak" sa stručnim štabom koji je došao da podrži koleginice iz fudbalske ekipe, verovatno i poželele da i one naredne sezone tako slave kraj sezone.\nPostavljeno pre 5 godina i 11 meseci\nŽFK "Spartak" okončao nacionalna takmičenja duplom krunom\nženski fudbalski klub spartak žfk spartak žok spartak gradski stadion ženski odbojkaški klub spartak\npre 7 časova i 21 minut\npre 5 časova i 30 minuta\npre 1 dan i 52 minuta


Raste podrška ponovnom uvođenju smrtne kazne u Srbiji - IndeksOnline.rs\nNaslovna FEATURED Raste podrška ponovnom uvođenju smrtne kazne u Srbiji\nBEOGRAD – Ponovno uvođenje smrtne kazne u Srbiji podržalo bi 58 odsto građana, pokazuju rezultati istraživanja objavljeni povodom 10. oktobra, Svetskog i Evropskog dana protiv smrtne kazne.\nUdruženje građana “Srbija protiv smrtne kazne”, član Svetske koalicije koja se zalaže se ukidanje te kazne u zemljama u čijim zakonima ona i dalje postoji, svakog 10. oktobra objavljuje rezultate istraživanja o raspoloženju građana Srbije o tome da li bi za počinioce najtežih krivičnih dela trebalo ponovo uvesti ovakav vid kažnjavanja.\nOve godine 58 odsto građana izjasnilo se za, protiv je 25 procenata, dok je neodlučno 17 odsto, preneo je “Dojče vele”.\nPodrška građana Srbije uvođenju smrtne kazne asocira na entuzijazam kojim je 160.000 njih podržalo inicijativu fondacije “Tijana Jurić” da se donese tzv. “Tijanin zakon”, kojim se predviđa da se kazna zatvora od 30 do 40 godina zameni doživotnim zatvorom, i da oni koji su osuđeni zbog ubistva dece, trudnica i nemoćnih lica nemaju pravo na otpust posle 27 godina.


ZADOVOLJSTVO U TEKSTU - Na pogrešnom mestu u pogrešno vreme – Podcast.rs\nU današnjoj epizodi Remarkerovog podkasta „Zadovoljstvo u tekstu“ pod nazivom „Na pogrešnom mestu u pogrešno vreme“, Biljana Srbljanović (Biljana Keller) i Vladimir Cerić (Synth Synthetic) govore o romanu „Za sutra najavljuju konačno razvedravanje” Branka Rosića i Netflixovoj hit seriji „Babuška”.\nŠta to tera da se „Razvedravanje“ pročita u jednom dahu? U priči o dva poznata brata Braunovića, Rosić opisuje tri Beograda: jedan YU generacije, drugi СРБ generacije i treći generacije u egzilu, koja ga čuva u sećanju. „Razvedravanje“ govori o migrantskoj krizi, krizi srednjih godina, o društvu u stalnoj krizi, premijeru bez imena, britanskim pivima i kečapu!\n„Babuška“ sa Natašom Lion, služi se poznatim fimskim receptom, oprobanom u „Danu mrmota“, kojem je dodato nekoliko smrti. Nakon samo par dana strimovanja „Babuška“ je postala nova hit serija koju hvali kritika i jedan od autora podkasta (pogodite ko!?), dok se drugom autoru uopšte ne sviđa (pogodite zašto?).\nNije bilo tuče, jer smo ovu epizodu podkasta snimali pred našom sjajnom publikom u Krokodilovom centru.


Magazin START - U Dubaju vlada velika zainteresovanost za posjete BiH\nSARAJEVO, 27. april 2017\nFederalna ministrica okoliša i turizma Edita Đapo prisustvovala je otvaranju sajma ''Arabian travel market'' u Dubaiju koji je otvoren 24. aprila i važi za jedan od najznačajnih svjetskih sajmova iz sektora turizma i putovanja.\nĐapo je na sajmu posjetila predstavnike iz BiH, razgovarala o njihovim dosadašnjim iskustvima, ali i održala značajne sastanke, između ostalih i s vlasnikom aviokompanije Fly Dubai, Ghaith Al Ghaithom.\nKompanija je uvela direktan let Sarajevo - Dubai, nekoliko puta sedmično, a razgovarali su o planovima povećanja broja letova za BiH.\nKako je istakao Al Ghaith, u Dubaju vlada velika zainteresovanost za posjete BiH, posebno u ljetnjem periodu.\nĐapo će nakon povratka predstavnika BiH iz Dubaija sazvati sastanak, na kojem će biti govora o ovom, ali i narednim sajmovima.\nSajam ''Arabian travel market'' pokrenut je 1995. godine, saopćeno je iz Ministarstva okoliša i turizma FBiH.


Jagodić otpisao Brajkovića - SportSport.ba\nJagodić otpisao Brajkovića\nNastavljena čistka u redovima Borca\nNakon nekadašnjeg kapitena Olivera Jandrića, novi šef stručnog štaba Borca Vlado Jagodić zahvalio se i nekadašnjem igraču Pule, Mati Brajkoviću, pa je i ovaj fudbaler slobodan u izboru nove sredine.\nU ponedjeljak se očekuje da Jagodić saopšti imena još tri prekobrojna igrača.\n"U ekipi će sigurno da ostane Nemanja Vidaković, koji ne trenira zbog povrede, ali koji ima kvalitet i veliko iskustvo. Imena ostalih igrača, koji će biti slobodni u izboru nove sredine ću da saopštim u ponedjeljak", rekao je Jagodić.\nMladi stručnjak je na današnjoj konferenciji za novinare najavio otvorenu igru u Zvorniku protiv Drine.\n"Od igrača zahtjevam brzu i ofanzivnu igru. Borac će igrati napadački fudbal, kao što je to radio i prije godinu dana. U Zvorniku nas čeka teška utakmica, ali nas interesuje samom pobjeda", rekao je Jagodić koji nije želio da saopšti imena igrača koji će početi utakmicu.\nKapiten Vule Trivinović je takođe optimista i najavljuje dobru igru i osvajanje tri boda.\n"Mi smo već napravili jedan kiks protiv Širokog Brijega i sad moramo da se vadimo u Zvorniku. Protiv Drine nema kalkulacija, već moramo pobjediti. Očekujem da ovaj meč bude naš ulazak u seriju pozitivnih rezultata", kaže nekadašnji igrač Sarajeva i Himkija, Vule Trivunović.\nUtakmica se igra u subotu u 17,30 sati u Zvorniku, a sudiće je Semir Kaplan iz Stoca.


Za bezbednije e-poslovanje EU dodelila prvih 66 oznaka poverenja - EU Delegacija u Srbiji\nZa bezbednije e-poslovanje EU dodelila prvih 66 oznaka poverenja\nBy Antonela objavljeno\t 08/01/2017 Projektne aktivnosti, Uspešne priče\nŠta povezuje Delfi knjižare, turističku agenciju Jumbo travel, portal Limundo i izdavačku kuću Data status? Sve su različite profesionalne orijentacije, ne pripadaju istim sektorima i ne dele istu “targetnu grupu” potencijalnih kupaca i klijenata, ali imaju nešto zajedničko: sve su nosioci oznake E-Trustmark koja garantuje da su sajtovi ovih firmi i kompanija bezbedni za kupovinu.\nOznaka, slika ili logo u elektronskoj trgovini koja se prikazuje na njihovim sajtovima jasno uočljiva i kupcima, treba da pošalje poruku bezbednosti i tako olakša trgovinu putem interneta, koja je u Srbiji još u razvoju.\nOznaka poverenja, E-Trustmark je ovim firmama dodeljena u okviru projekta “Razvoj elektronskog poslovanja” koji je finansirala Evropska unija sa 2,5 miliona evra. Dvoipogodišnji projekat imao je cilj da malim i srednjim preduzećima (MSP), kao nosiocima privrednog razvoja, približi koncept elektronske trgovine, elektronskog poslovanja i digitalnih aplikacija kako bi poboljšale svoje poslovanje i bile konkurentnije. Osim toga, cilj je bio i da se osnaže potrošači da koriste elektronsku trgovinu.\nOd maja 2014. godine do novembra 2016, u saradnji sa Ministarstvom trgovine, turizma i telekomunikacija i Ministarstvom privrede Srbije, organizovan je niz edukativnih aktivnosti: održano je 35 radionica o značaju digitalne ekonomije, elektronskog poslovanja i elektronske trgovine i borbe protiv sajber kriminala, koje je pratilo oko 1.000 predstavnika državnih institucija. Sa druge strane, više od 700 predstavnika MSP prošlo je treninge o elektronskom poslovanju i elektronskoj trgovini.\nIstovremeno je rađeno na unapređenju pravnog okvira, pa su tako identifikovane pravne i regulatorne prepreke za elektronsku trgovinu i pripremljene preporuke za izradu nacrta zakona u oblasti e-poslovanja koji je zasnovan na pravnom okviru EU.\nE-Trustmark – važna poruka EU za preduzeća u Srbiji\nUkupno 66 malih i srednjih preduzeća dobilo je u okviru projekta oznaku poverenja E-Trustmark, jer su dokazali da: pružaju jasne informacije o svojoj kompaniji, posluju u skladu sa zakonom, pružaju jasne, tačne i detaljne informacije o svojim proizvodima/uslugama i procesu kupovine, informišu potrošače o njihovim pravima koja se odnose na reklamaciju i odustanak od ugovora o kupovini.\nNjihova iskustva u poslovanju su različita, ali, iako je sama oznaka o poverenju nova, ističu kao veoma značajno samo učešće u projektu koji je finansirala EU:\n“Za eKupi.rs je veoma važna podrška projekta ‘Razvoj elektronskog poslovanja’. Kao deo sistema koji posluje na svim tržištima bivše Jugoslavije, posvećeni smo postizanju izuzetnih standarda. Od ključnog značaja je postizanje odnosa pouzdanosti i poverenja sa našim korisnicima. Dodela sertifikata koji je podržan od strane EU je još jedno priznanje našim naporima na ovom polju kao i potvrda visokih kriterijuma etičkog ponašanja naše kompanije”, poručili su predstavnici eKupi.rs, internet trgovine “specijalizovane za prodaju više od 80.000 proizvoda iz različitih područja elektronike, bele tehnike, informatike”.\nOznaka poverenja je nov koncept u elektronskoj trgovini u Srbiji, uveden kako bi se unapredio kvalitet domaćih internet trgovaca/pružalaca usluga i potrošača koji koriste elektronsku trgovinu. Sledio je dobar primer iz EU, gde je Evropska komisija još u maju 2003. godine pokrenula “e-poverenje inicijativu” čiji je deo bio stvaranje e-Trustmark šeme.\nSve je više građana Srbije koji su uključeni u e-trgovinu: kako je pokazalo istraživanje Republičkog zavoda za statitstiku iz septembra 2016, više od 1,45 miliona gradjana je kupovalo ili poručivalo robu/usluge putem interneta u proteklih godinu dana, što je za 230.000 ljudi više nego 2015.\nUspostavljanje poverenja između trgovaca i potrošača treba da stimuliše elektronsku trgovinu kako na nacionalnom tako i na međunarodnom nivou i samim tim ima pozitivan uticaj na privredu Srbije.\nZa predstavnike domaćih MSP, čini se da je najvažnije što se približavaju standardima EU.\n“Učešćem u projektu ‘Razvoj elektronskog poslovanja’ www.beecool.rs je usaglasio svoje prisustvo na internetu sa visokim kriterijumima Evropske unije. Rezultat toga je da smo u prvih 35 preduzeća čija je profesionalnost prepoznata i označena prestižnim e-Trustmark sertifikatom”, kaže vlasnica web shopa za nabavku i prodaju dečje opreme BeeCool, Milena Popović.\nO sertifikatu E-Trustmark, ona kaže: „On za nas predstavlja profesionalni uspeh van ekonomskih rezultata – predstavlja priznanje, nagradu, uvažavanje za način na koji poslujemo. Još bitnije, ova oznaka je siguran signal onima koji se tek upuštaju u kupovinu za bebe i decu da mogu da se osmele i naviknu na prednosti kupovine putem Interneta”.\nNakon završetka projekta, novosadski Centar za razvoj e-trgovine i zaštitu potrošača na internetu nastaviće da se bavi procesom akreditacije i dodele ove oznake malim i srednjim preduzećima i preduzetnicima.\nSertifikati i za potrošače\nKako bi se povećalo poverenje potrošača u e-trgovinu, u okviru projekta je izrađena platform za bezbedniju kupovinu www.e-dukator.rs na kojoj oni mogu da se informišu i edukuju o svojim pravima kada kupuju na internetu. Više od 2.000 građana dobilo je sertifikat nakon što su tačno odgovorili na polovinu pitanja u kvizu na platformi. O kupovini na internet edukovano je i više od 6.000 pratilaca na društvenoj mreži Fejsbuk (https://www.facebook.com/Razvoj-elektronskog-poslovanja-1451226168507374/?fref=ts).\nObjavljeno je 9 brošura i priručnika. Napravljen je i portal www.eposlovanjesrbija.rs na kome se nalaze brojni tekstovi i korisni članci o raznim aspektima elektronskog poslovanja i trgovine u svetu i Srbiji.\nTako edukovani potrošači, “naoružani” informacijama, još jedan su rezultat uspešnog projekta EU, koji je samo deo velikog programa pomoći koji Unija pruža sektoru malih i srednjih preduzeća u Srbiji, jer je u poslednjih 15 godina EU u te svrhe Srbiji donirala 78 miliona evra.\nDa će se ta pomoć nastaviti, ukazao je na završnoj konferenciji projekta zamenik šefa Delegacije EU u Srbiji Oskar Benedikt: „Ovo nije kraj, već početak procesa koji uvodi promene u elektronsko poslovanje Srbije, jer je ono neizbežno za dalji privredni rast, ostvarenje profita i nova radna mesta“.\nViše o projektu: www.eposlovanje.biz


Od raspada SSSR-a nije bilo gore stanje sloboda u Rusiji - Biznis i Finansije\nHome\tVestiPolitika i društvo\tOd raspada SSSR-a nije bilo gore stanje sloboda u Rusiji\nRusija u svojoj postsovjetskoj istoriji nikada nije manje poštovala slobode građana nego danas, žale se grupe za zaštitu ljudskih prava. U izveštaju Hjuman rajts voča piše da su novi ruski zakoni koje je Vladimir Putin potpisao u toku svog trećeg mandata u Kremlju veoma nedemokratski.\nU ovom izveštaju je akcenat stavljen na zakonska ograničenja i kazne propisane za demonstriranje na ulicama, za široku definiciju izdaje i cenzuru na internetu, sve one mere koje Putinovi kritičari smatraju pokušajem ograničavanja izražavanja javnog nezadovoljstva.\nDa podsetimo, tokom parlamentarnih izbora u decembru 2011. u Rusiji su održavani masovni protesti protiv Vlade, ali uprkos tome Putin je ostao na vlasti. Opozicija je pak tvrdila da su ovi izbori lažirani. Veliki broj opozicionih lidera inače trenutno se suočava sa zatvorskim kaznama za koje smatraju da su politički motivisane.


Erupcija vulkana Sakuradžime u Japanu (video) - 05.02.2016, Sputnik Srbija\nErupcija vulkana Sakuradžime u Japanu (video)\nU Japanu se aktivirao vulkan Sakuradžima na ostrvu Kjušu. Trenutno nema informacija o materijalnoj šteti, poginulima i povređenima. 05.02.2016, Sputnik Srbija\n© REUTERS / /KyodoVulkan Sakuradžima u Japanu\nU Japanu se aktivirao vulkan Sakuradžima na ostrvu Kjušu. Trenutno nema informacija o materijalnoj šteti, poginulima i povređenima.\nSakuradžima, jedan od najaktivnijih vulkana u Japanu, na jugoistoku japanske prefekture Kagošima (na ostrvu Kjušu) počeo je da izbaciju lavu. Vlada Japana formirala je štab za prikupljanje informacija i koordinaciju službi.\nPrema podacima agencije „Kjodo“, zasad niko nije stradao. Na pres-konferenciji u Tokiju, ministar odbrane te zemlje Gen Nakatani izjavio je da sve „snage samoodbrane prikupljaju informacije o šteti od erupcije“.


Crveno-beli savladali Široki\nBlic\t28.12.2013 18:46\nU duelu crveno-belih i Širokog nikada nije slavio gost, pa je tradicija i ovoga puta sačuvana.\nŠiroki je od samog početka krenuo agresivnije i vodio do 4:2, a onda su crveno-beli poenima Marjanovića sa slobodnih bacanja i zakucavanjem Nelsona preuzeli prednost. Radenović je bio najefikasniji igrač do petog minuta igre pošto je dva puta odlično odigrao igru leđima i poentirao.\nGosti su uspeli oko šestog minuta da se izbore za tri napada u nizu, ali nisu uspeli da poentiraju, te je Kaštropilu sviran faul u napad. Ipak, izabranici Dejana Radonjića nisu dobro odgovorili na zonsku odbranu protivnika, pa su nekoliko napada bacili u vodu.\nIako nije ofanziva izgledala baš najbolje, kapiten Marko Simonović pogodio je sa linije za tri poena za "+10".Dženkins je nakon toga dva puta poslao Tonija Katića na liniju slobodnih bacanja, pa je Široki uspeo da smanji do kraja prve deonice.\nZvezda je nastavila da održava prednost, a interesantna situacija desila se u drugom minutu četvrtine kada je Tejić prvo Toniju Katiću servirao rampu, a istu stvar je uradio Raško Katić Kaštropilu u istom napadu. Dve trojke u nizu Marka Simonovića dokazale su da je kapiten raspoložen pri šutu i da je spreman da povede ekipu do pobede. Potpuno odvajanje kod rezultata 26:18 nisu dozvolili Buva i Vragović koji su vratili minus od četiri poena razlike.\nNastavila je domaće ekipa da čuva prednost, ali su u 17 minutu igre Buva, Džons i Mikulić pogodili trojku i doneli svojoj ekipi izjednačenje nakon dužeg perioda igre. Dve asistencije Šilba i dva polaganja Nelsona vratili su distancu Zvezdi na "+4", a Džons i Simonović postigli su trojke za konačnih 38:34 na poluvremenu\nRadenović je na startu treće deonice pogodio za tri poena, ali je Široki ponovo dobio rezultatski priključak sa nekoliko brzih kontri i prišao na 41:40, a zatim i preko slobodnjih bacanja prešli u vođstvo, prvo od trećeg minuta igre.\nIpak, Nelson je sa distance vratio prednost, a onda je ponovno odvajanje obezbedio Simonović sa trojkom, petom na susretu sa Širokim i jednim pogođenim slobodnim bacanjem. Po ko zna koji put odvajanje, Zvezda je uspela da sačuva stvorenu prednost do kraja četvrtine i uđe u poslednjih deset minuta sa sedam poena razlike (53:46).\nEkipe nisu postigle koš uvodna dva i po minuta četvrte deonice, a onda je Raško Katić napravio nesportski faul nad Kaštropilom, te je ovaj prekinuo post obe ekipe što se tiče poena. Centar Zvezde je odmah nakon toga zaradio još jednan nesportski faul, pa je Široki uspeo da smanji na samo tri poena zaostatka.\nPretila je gostujuća ekipa skoro svakog sekunda da će preokrenuti rezultat, ali su crveno-beli grčevito čuvali prednost i prodorima bekova u reket, te saradnja sa centrima pomoglo je domaćinu da sačuva prednost do kraja meča.


20.01.2020. - 14:14\nNekada je bio deo stručnog štaba u Interu, radio u Rusiji i Ukrajini, a individualno pripremao najveće svetske zvezde. Sada će voditi računa o pripremi srpskih fudbalera.\nSeniorska reprezentacija Srbije u fudbalu od danas je jača za jednog veoma važnog člana. Nije u pitanju novi fudbaler, selektor ili nešto slično, već je postojeći stručni štab pojačan proverenim imenom.\nFudbalski savez Srbije saopštio je danas da je jedan od najpriznatijih evropskih stručnjaka u oblasti pripreme i oporavka sportista Andreja Milutinović novi član FSS-a.\nMilutinović je, osim individualnih, imao i klupske angažmane od kojih se svakako izdvaja period koji je proveo u Interu iz Milana. Radio je, takođe, u Metalistu iz Harkova, bio je deo stručnih štabova reprezentacija Rusije i Ukrajine, a pre nekoliko godina imao je angažman i u mladoj reprezenaciji Srbije.\n"Imamo veliko poverenje u njegove sposobnosti, uz koje naravno ide i velika odgovornost. Ugovor je potpisan na duži vremenski period u kojem očekujemo da će Milutinović uspostaviti jedan specifičan sistem rada, od najmlađih do A selekcije, a sve sa ciljem da se rad sportskog sektora FSS-a podigne na još viši nivo", rekao je Matijašević.\nNaredni izazovu za seniorsku reprezentaciju Srbije su zakazani za mart. Prvo će na gostovanju Norveškoj naš tim igrati polufinale baraža za Evropsko prvenstvo, a ukoliko slavi na tom meču, reprezentaciju očekuje i finale.\nFudbalska selekcija se nije plasirala na kontinentalnu smotru od davne 2000. godine, pa će ovi mečevi biti veliki izazov za selektora Ljubišu Tumbakovića i njegove igrače. U borbi za Evropsko prvenstvo pomoć će imati i od Andreje Milutinovića.


Počeli izbori u BIH | Politika | DW | 03.10.2010\nPočeli izbori u BIH\nNešto više od tri miliona i sto hiljada bira danas (03.10.) članove Predsedništva i poslanike državnog, entitetskih i kantonalnih parlamenata u BiH. Građani RS istovremeno biraju i predsednika i potpredsednike.\nDanas šesti izbori u Bosni i Hercegovini od potpisivanja Dejtonskog sporazuma\nNa 5.276 biračkih mesta, od čega je 4.981 redovnih, 145 za glasanje u odsustvu, 143 za glasanje lično, te sedam biračkih mesta u diplomatsko-konzularnim predstavništvima, sprovode se izbori za Predsedništvo BiH, zastupničke domove Parlamenta BiH i Parlamenta Federacije BiH, predsednika i potpredsednika Republike Srpske (RS), Narodnu skupštinu RS i skupštine kantona u Federaciji BiH. Na izborima učestvuju 63 politička subjekta, od čega je 39 političkih stranaka, 11 koalicija i 13 nezavisnih kandidata. Ukupno je overeno 8.242 kandidata, a biće izabrano 518 nosilaca mandata.\nZa ulazak u Predsedništvo BiH 19 je kandidovanih. Najviše je kandidata, čak devet, za bošnjačkog člana, sedam je za hrvatskog, a tri za srpskog člana Predsedništva BiH. Isti broj kandidata, njih 19 je i za predsednika i potpredsednike Republike Srpske. Samo za Parlament BiH na spiskovima je više od 880 kandidata. Za Parlament Federacije BiH blizu 3.300, a za Narodnu skupštinu RS više od 1.500 kandidata. Za izbore je angažovano 779 posmatrača iz udruženja građana i oko 485 međunarodnih posmatrača u ime 35 međunarodnih organizacija.\nStroga pravila izborne tišine\nU toku je izborna tišina koja će trajati do zatvaranja biračkih mesta večeras u 19.00 časova. Predsednica Centralne izborne komisije (CIK) BiH Irena Hadžiabdić podsetila je da u tom periodu ne smeju da budu vođene bilo kakve javne političke aktivnosti i pozvala sve političke subjekte da se suzdrže od kršenja pravila ponašanja. Ona je naglasila da je tokom izborne tišine jedino dozvoljeno javno pozivati građane da izađu na izbore, što su učinili mnogi domaći i strani zvaničnici kao i predstavnici međunarodne zajednice i nevladinih organizacija.\nCIK za sada nema ozbiljnijih prigovora na tok kampanje i regularnost izbornog procesa. Član CIK-a Suad Arnautović rekao je da je tokom kampanje u sedište Izborne komisije stiglo 15 prigovora zbog „manjih“ kršenja izbornih pravila, što „ne može da ugrozi regularnost izbornog procesa“. Državni i entitetski policijski zvaničnici takođe su izjavili da su policijske snage preduzele sve kako tokom izbora ne bi došlo do narušavanja javnog reda i mira.\nMoguće sankcije zbog nepoštovanja odluke Suda u Strazburu\nDervo Sejdic (jevo) ocenio da će izbori biti „nedemokratski“\nBiH bi ipak mogla da bude sankcionisana i to zbog nesprovođenja odluke Suda u Strazburu u slučaju „Sejdić-Finci“, a odluku o tome ministri Saveta Evrope mogli bi da donesu u decembru. Najavljena je nova tužba, s obzirom na činjenicu da su i na ovim izborima „prekršena ljudska prava u oblasti aktivne i pasivne biračke pozicije“, zbog čega Dervo Sejdić, predstavnik romske populacije u BiH, ocenjuje da će izbori biti „nedemokratski“.\nPrvi put u BiH glasački listići će biti distribuirani elektronski, tako da se prvi rezultati očekuju svega nekoliko sati nakon zatvaranja biračkih mesta. Preliminarni rezultati za Predsedništvo BiH biće objavljeni večeras u 22.45 sati i u 01.00 za Zastupnički dom Parlamenta BiH. Oko 03.00 sata 4. oktobra očekuju se preliminarni rezultati za Zastupnički dom Parlamenta Federacije BiH, predsednika i potpredsednika RS, dok je planirano da brojanje glasova na biračkim mestima za kantonalne skupštine bude završeno 4. oktobra u 6 sati.\nTrajni link https://p.dw.com/p/PT8r


Uprava za saradnju sa dijasporom i Srbima u regionu i Udruženje novinara Srbije (UNS) organizuju Osmu medijsku konferenciju dijaspore i Srba u regionu, 26. oktobra o.g. u Beogradu, u Pres centru Udruženja novinara Srbije.\nOvogodišnja manifestacija će biti posvećena očuvanju srpskog jezika i kulture, upotrebi ćiriličnog pisma, izučavanju i negovanju srpske kulture i istorije, očuvanju i zaštiti srpskog kulturno-istorijskog nasleđa i informisanju na srpskom jeziku.\nNa Konferenciji će biti predstavljen projekat onlajn mentorstva za unapređenje veb sajtova i aktivizma na društvenim mrežama organizacija iz regiona i dijaspore.\nSvi zainteresovani prijave za učešće mogu poslati do 20. oktobra 2017. godine na elektronsku adresu: pc@uns.org.rs


Na sastanku održanom prošle nedelje, u periodu između 23. i 25. septembra, Savet ministara Saveta Evrope doneo je još jednu odluku namenjenu Vladi Republike Srbije, a koja je deo procesa supervizije sprovođenja presude Evropskog suda u slučaju Jovanović protiv Srbije, donete marta 2013. godine, kada je ES utvrdio da je Srbija povredila pravo na privatnost i na porodični život Zorice Jovanović, koja je podnela predstavku za zaštitu ovih ljudskih prava.\nU produžetku ovog teksta prenosimo u potpunosti sadržaj ovog nikad oštrijeg obraćanja Saveta ministara Vladi RS:\n1355. sastanak, 23−25. septembar 2019. (DH*)\nH46-23 Zorica Jovanović protiv Srbije (Predstavka br. 21794/08)\nSupervizija sprovođenja presuda Evropskog suda\npodseća da se ovaj slučaj odnosi na nemogućnost tužene države da pruži kredibilne informacije koje se tiču beba čiji je nestanak iz porodilišta prijavljen, najvećim delom u periodu između 70-ih i 90-ih godina;\nosim toga, Savet podseća da je, nakon presude Evropskog suda, srpska Vlada pripremila nacrt zakona za uvođenje mehanizma pružanja kredibilnih odgovora o sudbini „nestalih beba“ i individualnih obeštećenja njihovih roditelja;\nnapominje da je nacrt zakona izmenjen da bi uzeo u obzir odluke Komiteta ministara o ovom slučaju, ali su ozbiljno zabrinuti zato što zakon još uvek nije donet i nalazi se na čekanju u skupštinskoj proceduri;\nnapominje da su donete izmene i dopune nacrta zakona koje se tiču korišćenja DNK testiranja u postupku utvrđivanja činjenica; smatra da te izmene imaju potencijal da povećaju efikasnost postupka i dovedu do pružanja kredibilnih odgovora roditeljima koji se tiču sudbine „nestalih beba“;\ndok napominje da se vrše konsultacije o ovom pitanju na nacionalnom nivou, Savet ponavlja svoj poziv vlastima da uvedu efikasnu proceduru za utvrđivanje činjenica na međunarodnom nivou, uključujući DNK bazu podataka dostupnu roditeljima i „nestalim bebama“ koje borave u inostranstvu u cilju dopune domaće DNK baze podataka; takođe apeluju na vlasti da sprovedu ostale pripremne mere, kao što je obuka sudstva i ostalih relevantnih aktera o odgovarajućim standardima Konvencije i da nastave blisku saradnju sa Sekretarijatom;\nu vezi sa činjenicom da je rok koji je postavio Sud za donošenje mera u ovom slučaju, koji je izrazito humanitarne prirode, istekao pre pet godina, Savet ponovo insistira i pozivaju srpske vlasti da omoguće usvajanje ovog zakona i tretiraju ga kao stvar najvećeg prioriteta;\nnapominje da postoje naznake od strane nadležnih da će se ovaj zakon usvojiti na vreme pre sledećeg sastanka Komiteta; donose odluku da će nastaviti da razmatraju ovo pitanje na svom 1362. sastanku (decembar 2019) (DH); nalaže Sekretarijatu da, u slučaju da zakon ne bude usvojen do tada, pripremi nacrt privremene rezolucije.\nOriginal odluke možete pogledati ovde.


Uspješno završena prva faza uređenja parkovske površine „Midžića mahala“ | Grad Bihać - bihac.org\nUspješno završena prva faza uređenja parkovske površine „Midžića mahala“\nKako je već ranije poznato Grad Bihać potpisao je ugovor sa Ministarstvom za građenje, prostorno uređenje i zaštitu okoliša USK-a za implementaciju projekta, a koji je odobren od namjenskih sredstava iz ekoloških naknada. Riječ je o projektu pod nazivom „Uređenje parkovske površine „Midžić mahala“-I faza“. Cilj projekta je da oživi javne zelene površine u užem urbanom dijelu grada uz samu obalu rijeke Une, a da su ekološkom, funkcionalnom, edukativnom i estetskom segmentu.\nAdnan Alagić, ministar za prostorno uređenje, zaštitu okoliša USK-a, istakao je kako je nova uređena parkovska površina uljepšala grad, a građanima je poklonjena još jedna zelena „oaza“ koju će moći koristiti i svoje slobodno vrijeme provoditi u prirodi. Ministar je pozvao građane da koriste ovu zelenu oazu koja je kako on kaže lijepa kako za oči tako i za dušu.\nIspred Grada Bihaća na današnjoj primopredaji parkovske površine bio je Jasmin Stambolija, pomoćnik gradonačelnika, koji se zahvalio resornom ministarstvu i službama koje su prepoznali značaj ovog projekta. Ističe da je zadovoljstvo predati ovakav projekat građanima Bihaća.\n“Završena je tek prva faza projekta, a predviđene su i druge faze kao što je i šetnica uz obalu rijeke Une koju planiramo realizovati u narednim godinama.- kazao je Stambolija.\nGrad Bihać je dostavljanjem izvještaja resornom ministarstvu opravdao u potpunosti doznačena sredstva.


Kosovski Srbi: Plašimo se da ne ostanemo u Velikoj Albaniji – Nadlanu.com\nKosovski Srbi: Plašimo se da ne ostanemo u Velikoj Albaniji\nObjavljeno 29. nov 2012. / 09:52:36\nUkoliko ne budu dobili takvu garancije onda će mirno protestovati, rekao je novinarima posle sastanka sa predsednikom i premijerom Srbije Tomislavom Nikolićem i Ivicom Dačićem predsednik opštine Zubin Potok Slaviša Ristić.\nPrema njegovim rečima, Srbi ne mogu prihvatiti granicu između južne Srbije i Kosova i Metohije.\n“Ukoliko dobijemo tu vrsti garancije da na prelazima nećemo plaćati carinu kvazi državi Kosovo, da nas neće terati da menjamo državljanstvo i lična dokumenta, na tim prelazima, pomažući svojoj državi, nećemo praviti nikave probleme. Mi ni ovako nećemo praviti bilo kakve probleme osim što ćemo iskoristi pravo da nastavimo mirne proteste” rekao je Ristić.\nRistić je dodao da su na sastanku dobili uveravanja da će u nastavku tehničkog dijaloga biti pokušano da se sporazum popravi odnosno da se izađe u susret tim zahtevima. On je kazao da će na sutrašnjim sednicama lokalnih skupština na severu Kosova odbornicima i građanima biti predočeno stanje i da će biti odlučeno da li će i kako oni reagovati.\nRistić je naveo i da je na sastanku rečeno da je pred Srbiju postavljen zahtev da do 10. decembra počne da funkcioniše integrisano upravljanje prelazima. Na pitanje da li se boje da će ostati bez podrške Vlade Srbije ukoliko ne prihvate rezultate dijaloga Beograda i Prištine Ristić je odgovorio:\n“Ukoliko zaista bude rešenja koja neće ugrožavati naše interese,koji neće traziti od Srba na Kosovu da promene državljanstvo da bi tamo mogli da žive mi ćemo sarađivati sa sopstevnom Vladom ali ako ne bude takve vrste promena ne možemo to prihvatiti jer ćemo izgubiti svaku šansu za našu borbu da opstanemo u državi Srbiji”, rekao je Ristić.\nRistić je dodao da se Srbi sa Kosova boje da ne ostanu da žive u Velikoj Albaniji. On je naveo i da Srbi sa Kosova smatraju da su svi do sada dogovoreni sporazumi štetni ali da će kao razumni ljudi ako rešenja budu razumna sarađivati sa vladom oko njih.\nPredsednik Srbije Tomislav Nikolić i premijer Ivica Dačić obavezali su se u današnjem razgovoru sa predsednicima opština sa severa Kosova i Metohije da će im do 4. decembra dostaviti tehnički protokol za implementaciju sporazuma u pisanom obliku, potpisan od strane privremenih vlasti u Prištini i Srbije.\nKako je saopšteno iz kabineta Nikolića, nakon toga će se predsednici tih opština obratiti građanima severa Kosova i Metohije.\nSastanku u zgradi Predsednika Srbije prisustvovali su i predsednici opština Kosovska Mitrovica, Zvečan i Leposavić – Krstimir Pantić, Dragiša Milović i Dragiša Vasić, šef pregovaračkog tima Beograda u tehničkom dijalogu s Prištinom Dejan Pavićević, kao i savetnik predsednika republike Srbije Marko Đurić.


Banka Doral u San Huanu koju je preuzela lokalna rivalska Banco Popular de Puerto Rico.\nPortoriko ima rok do sutra da plati deo duga u vrednosti od 73 milijarde dolara što se verovatno neće ostvariti.\nGuverner Portorika, Alehandro Garsija Padilja, želi da restrukturira taj dug u skladu sa američkim propisima za bankrostvo jer je suočen sa nestankom gotovine.\nPadilja je ukazao da će cilj biti da se pregovorima postigne moratorijum s tim da vlasnici državnih obveznica odlože za nekoliko godina otplatu duga kako bi Portoriko mogao da koristi taj novac da otplati svoj dug, investira na ostrvu i otvori nova radna mesta sa ciljem da se ubrza rast ekonomije.\nPortoriko je američka teritorija, ali nema pravo da proglasi bankrotstvo zato što nije opština. U izveštaju o problemima Portorika sa gotovinom navodi se da su oni gori nego što se očekivalo i da samo podizanje poreskih stopa i smanjenje troškova neće biti dovoljni za rešavanje krize.\nU istom izveštaju se kao razlozi navode - uklanjanje poreskih olakšcia za proizvodjače, pad cena nekretnina i recesija u SAD 2009, uz rastuće cene nafte. Predstavnik Bele kuće je juče saopštio da SAD neće pružiti paket finansijske pomoći Portoriku.


Roda centar otvoren u Kragujevcu - Retail Serbia\nRoda centar otvoren u Kragujevcu\nU centru Kragujevca danas je počeo da radi Merkatorov "Roda centar". Novi tržni centar u Kragujevcu, svečano su otvorili direktorka kompanije "Merkator S" Stanka Čurović i gradonačelnik Kragujevca Veroljub Stevanović. "Roda centar" zauzima površinu od 30.000 kvadratnih metara, na kojoj se pored Roda megamarketa nalazi preko 60 specijalizovanih prodavnica poznatih domaćih i inostranih brendova.\nU izgradnju "Roda centra" investirano je preko 20 miliona evra, a posao je dobilo 300 radnika iz Kragujevca i okoline. Najveći tržni centar u Kragujevcu od jutros od 8.00 časova posećuje veliki broj potrošaca iz tog grada i okolinih mesta. "Rodić centar" je za posetioce prvog dana rada obezbedio brojne nagrade, akcijsku prodaju proizvoda i promocije.\nPored standardnih Mercatorovih sadržaja, RODA Centar Kragujevac ponudiće potrošačima u više od 60 specijalizovanih prodavnica najveći izbor domaćih i stranih brendova tekstila, obuće, odeće, igračaka, ribolovačke opreme, računarske opreme, modnih dodataka, nakita kao i ugostiteljske objekte (poslastičarnice, palačinkarnica i kafići), poštu, apoteku, banke…Najpoznatiji brendovi i lokali u ponudi RODA Centra su: La Coste, Benetton, Sisley, Tommy Hilfiger, Converse, Diesel, Timberland, Office Shoes, Champion, AIK Banka, Societe Generale banka, IPS, Rang, Chicco, Geox, Puma, Ciciban, Alpina, Peko, Slowatch, Polzela, Tiffany, Svilanit, Jagger, Lee Cooper, Legend, Martini Vesto, Energie, Miss Sixty, Zlatarna Celje, Todor, Extreme intimo, Kenvelo shop, Kuća slatkiša Srce, Korova, Hamburger, Oteš-trade, Leut-plus, Zlatara-Maestro, Sportcom i još mnogi drugi.


Konferencija Pokrajinskog socijalno-ekonomskog saveta posvećena stanju u privredi AP Vojvodine – Покрајински секретаријат за привреду и туризам\nGoran Milić je, predstavljajući sindikat, istakao da je godinu dana, tačnije 15 meseci od početka primene Zakona o radu, nedovoljnan vremenski period za donošenje definitivne ocene o ostvarenosti ciljeva ovog zakona. Ipak, iako su zvanični podaci veoma pozitivni, sindikalne analize pokazuju da statistički podaci o kretanjima na tržištu rada nisu u skladu sa ostalim makroekonomskim kretanjima. Od kraja 2012. godine, stopa nezaposlenosti opada, a siva i crna zona rastu. Od aprila 2012. godine, stopa nezaposlenosti smanjena je za trećinu – za oko 240.000 lica, broj zaposlenih povećan je za isto toliko ili 11,5 odsto, a u istom periodu bruto društveni proizvod i potrošnja građana stagniraju. Mišljenja su da je tokom primene Zakona „redefinisanje načina za određivanje plata“ podrazumevalo umanjenje ili eliminisanje uvećanja zarade na koje su radnici prema prethodnom Zakonu imali pravo.


Porečka policija je dovršila kriminalističko istraživanje nad 28-godišnjom nemačkom državljankom i 28-godišnjim nemačkim državljaninom i utvrdila da su počinili krivično delo povreda detetovih prava, objavila je PU Istarska.\nPolicija je primila dojavu da je, na parkingu u Ulici Mate Vlašića u Poreču u automobilu VW Caddy nemačke registarske oznake, zaključano dvoje male dece i pas.\nPolicija je pozvala ekipu hitne medicinske pomoći Poreč koji su pružili pomoć deci koja su zbog razvijenih simptoma iscrpljenosti prevezena u pulsku bolnicu.\nNakon što im je pružena adekvatna pomoć, deca su otpuštena iz bolnice dok je brigu o psu preuzela nadležna veterinarska ambulanta. Kako prenosi Glas Istre, hospitalizovane su devojčice stare 6 i 8 godina koje se danas osećaju dobro.


Vesti online / Vesti / Srbija / Prevelika očekivanja od Srbije: EU jasno da kaže da li nas želi?\nIvica Dačič i Aleksandar Vučić učesnici Samita "Brdo-Brioni"\nOn je to izjavio na samitu "Brdo-Brioni" procesa, uz napomenu da je za Srbiju izuzetno značajno da se što više govori o procesu proširenja, uz sve uvažavanje izazova sa kojima se EU suočava i razgovora koje unutar EU vodite o predstojećim reformama.\n- Članstvo u EU za Srbiju ostaje jedan od najviših spoljnopolitičkih prioriteta i mi činimo sve kako bi reforme koje, u skladu sa EU agendom, sprovodimo dale što bolje rezultate. Međutim, činjenica da smo, uprkos svim naporima koje već godinama ulažemo, do sada otvorili samo osam, a privremeno zatvorili dva poglavlja, nije ohrabrujuća, jer ako se ovakav tempo zadrži, trebaće nam decenija samo da otvorimo sva pregovaračka poglavlja. I, koliko još da ih zatvorimo? Ili da sve države članice EU i Evropski parlament ratifikuju Ugovor o pristupanju? Naši građani sve više gube veru da će pristupni proces biti okončan, što je loše i za nas i za EU, koja gubi svoj kredibilitet - naveo je Dačić.\n* DW: Da je EU primila Jugoslaviju 1990, rata ne bi bilo\nOn je potom postavio pitanje i odmah odgovorio:\n- Zato, ako je pitanje: "Da li postoji potreba za novim obavezama i dodatnim angažovanjem?“, moj odgovor je: "Da, ali na strani EU, koja mora jasno da kaže želi li nas“. Često se čuje da se od nas ne očekuje ništa drugo do da ispunimo iste one uslove koji su bili postavljani svojevremeno i pred druge kandidate, ali da li je baš tako? Pitanje je, kada bi se sada sprovelo jedno opsežno istraživanje, za koliko bi se aktuelnih članica EU moglo reći da bi bile spremne da ispune iste te uslove koji se postavljaju nama - rekao je Dačić.\nPrema njegovim rečima, u odnosu na druge kandidate, pregovarački proces Srbije dodatno opterećen posrednim uvođenjem treće strane u pregovore, kroz uslovljavanje napretka u pregovorima napretkom u dijalogu Beograda sa Prištinom.\n- Uz svo uvažavanje principijelnosti stava EU, a u svetlu dešavanja kojima smo svedoci poslednjih meseci, smatramo da je potrebno preispitati pristup da se napredak u Poglavlju 35 postavlja kao preduslov za otvaranje novih poglavlja - za tango je potrebno dvoje i Srbija, koja zdušno sprovodi reforme, ne sme biti talac nečije opstrukcije u jednom veoma osetljivom političkom procesu. Stoga bismo visoko cenili balansiraniji odnos EU prema ovom pitanju, koji bi, siguran sam, doveo i do povećanja poverenja u EU, makar u mojoj zemlji - dodaje se.\nPitanje povećanja efikasnosti procesa proširenja EU je veoma kompleksno, kaže Dačić i uključuje niz drugih potpitanja, kao što je neophodnost jačanja regionalne saradnje, stabilnosti i bezbednosti u regionu, rešavanje otvorenih pitanja dijalogom i poboljšanjem ekonomskih potencijala, kako bi se popravio životni standard svih građana.\n- Moramo da uložimo dodatne napore kako bi se ojačali demokratski procesi koji vode trajnoj stabilnosti i bezbednosti u regionu. Time se garantuje i stabilnost i bezbednost Evrope i EU to dobro zna. Reći ću vrlo otvoreno, mi u Srbiji smo svesni realnosti, znamo da proces pristupanja EU nije samo tehnički, već pre svega politički, ali bez jasne, predvidive i vremenski omeđene evropske perspektive, kakvu su imale sadašnje članice EU, teško je očekivati da će region ostati stabilan i na evropskom kursu - ističe Dačić.\nDačić je dodao da je Srbija spremna i opredeljena da sa EU intenzivno sarađuje u oblastima koje su bitne za bezbednost same EU.\nAli i za nas - kao što su npr. migracije ili borba protiv terorizma. Vi znate da smo, dajući pun doprinos upravljanju migratornim kretanjima zapadnobalkanskom rutom, aktivno sarađivali na iznalaženju rešenja za jedan od tih izazova i pokazali se kao kredibilan i odgovoran partner iako smo već skoro dve godine pod pritiskom - preko Srbije prešlo je više od 1,4 miliona migranata, a već mesecima njih oko 8000 boravi kod nas jer ne može dalje. Za nas je takav odnos neupitan, jer mi svoju budućnost vidimo u EU. Verujući da je tako vidi i EU, očekujemo da se naš napredak meri prema ostvarenim rezultatima, a naš doprinos rešavanju zajedničkih problema adekvatno vrednuje. Spremni smo da u okviru regiona intenzivnije radimo na pospešivanju regionalne integracije; nastavićemo posvećeno da činimo sve što je u našoj moći da bi se očuvala regionalna stabilnost, ali, molim vas – ti procesi ne smeju da budu zamena za proces evropske integracije, već treba da doprinesu ubrzanju dinamike našeg puta ka EU - dodao je Dačić.\nProces integracije ne sme biti usporen\nOn je istakao i da je Beograd svestan brojnih izazova sa kojima je EU suočena, ali oni ne smeju biti izgovor za odugovlačenje ili usporavanje procesa evropske integracije.\n- Upravo suprotno, EU i njene države članice bi trebalo, kada se krajem godine okončaju svi izborni ciklusi i donese odluka o Mapi puta u procesu reforme EU, da daju dodatni podstrek u pristupnim pregovorima nama koji ih sprovodimo i da ohrabre ostale u regionu, otpočinjanjem pregovora ili davanjem statusa kandidata. Pristupni proces je izuzetno složen i dugotrajan, ali su dobrobiti za obe strane velike i ja stvarno ne vidim zbog čega bi EU oklevala da nas politički i finansijski pomogne da taj put ubrzamo - rekao je Dačić.\nIzuzetno važnu ulogu, prema njegovim rečima, ima i tzv. "Berlinski proces“, posebno "Agenda povezivanja“ i jačanje saradnje u oblasti infrastrukture i energetike, kako bi se pospešila integracija i uklonile postojeće barijere.\n- U tom smislu, podržavamo predlog da u Trstu bude potpisan Ugovor o uspostavljanju Transportne zajednice, čime ćemo se u oblasti transporta harmonizovati sa politikama EU. Ovom prilikom bih želeo da ponovim interes Republike Srbije da u Beogradu bude sedište Sekretarijata Transportne zajednice, imajući u vidu da već više od 10 godina u Beogradu uspešno radi Transportna opservatorija za JIE, koja treba da preraste u buduću Transportnu zajednicu. Beograd je iz mnogih razloga logičan izbor i nadam se da ćemo dobiti vašu podršku - zaključio je Dačić.\nSubota 03.06.2017. 23:15\nEU dali nas želi u svom članstvu?Pa ne želi nas šta tu i kome nije jasno.A,ruku na srce,ne želimo ni mi njih


Rozberg je u 23. krugu napravio grešku, ušao je široko u krivinu i nakon toga imao je problema sa motorom i končnicama, pa nije mogao da ugrozi Hamiltona.\n"Veoma sam razočaran. Sve u svemu, Luis je zaslužio da osvoji titulu. Ono što mi se dogodilo tokom trke nije uticalo na ishod, ništa nije promenilo i nema svrhe o tome pričati. On je bio malo bolji od mene. Pozitivno je to što sam u prethodne dve godine bio bolji u kvalifikacijama i to mi daje dobru osnovu. Prišao sam zaista blizu i šteta je što se nije isplatilo. Ponosan sam. Ovo je bio napet vikend i hvala ekipi na podršci", rekao je Rozberg.\nOn je istakao da je verovao u uspeh i da nije hteo da odustane i kada je tokom trke bilo jasno da ne može da se bori za titulu.\n"Dugo vremena sam verovao u uspeh. Postojala je mogućost da nešto neće biti u redu s Luisovim bolidom. Nikada nisam odustajao, uvek sam gurao dalje i zbog toga sam želeo da završim trku. Ovo je bila napeta, ali velika bitka. Zbog takvih trka se takmičim. Luis je bio najbolji i ovo je bio veliki izazov. U većem delu sezone sam uživao i lako je vratiti se i sledeće godine. Voziću testove u utorak, iako ne znam u kakvom ću stanju biti", dodao je Rozberg.\nVozač Vilijamsa Felipe Masa, koji je osvojio drugo mesto u Abu Dabiju, rekao je da nije očekivao ovako dobar rezultat ekipe.\n"Čestitam Luisu, zaslužio je titulu. Ovo je bila dobra trka za Vilijams. Nisam očekivao da ću imati takvu brzinu. Uspeo sam da sačuvam gume tokom većeg dela trke. Pokušali smo nekoliko stvari sa gumama, ali nažalost Luis je bio daleko. U poslednjih 10 krugova bio sam izuzetno brz i pomislio sam da mogu da pobedim. Ali, gume su se brzo istrošile i nisam mogao više. Vilijams je obavio fantastičan posao i ponosan sam što sam deo ekipe. Ovo je samo početak", rekao je Masa.\nTakođe vozač Vilijamsa, Valteri Botas, zauzeo je treće mesto i to je prvi put od 2005. godine i trke u Monaku da ta ekipa ima dva bolida na podijumu.\n"Uvek volim kada sam na podijumu. Ovo je bila neverovatna godina, napredujemo i snažniji smo. Ova poslednja trka pokazala je koliko smo odmakli. Zahvalan sam što sam deo ekipe i što mogu da vozim ovaj bolid", rekao je Botas.


Uručena zahvalnica bjelopoljskim vatrogascima\nOpština Bijelo Polje dodijelila je zahvalnicu Službi zaštite za izuzetne zasluge, požrtvovanost i profesionalnu posvećenost prilikom spašavanja lica i imovine u fabrici ''Mesopromet'' DOO, Bijelo Polje.\nPredsjednik Opštine Bijelo Polje, Petar Smolović uručujući zahvalnicu načelniku ove Službe Milonji Rakonjcu, istakao je da će učiniti sve što je u moći lokalne uprave da se ova služba dodatno tehnički i kadrovski opremi.\n- Naručili smo novu opremu za spašavanje u udesima u vrijednosti 3,5 hiljada eura i očekujemo da uskoro bude na raspolaganju Službi zaštite. Naručili smo i tetra sistem, voki-toki motorola stanicu koji postoji u Podgorici i na primorju, ali ne i na sjeveru. Radi se o državnom ''tetra'' sistemu komunikacije koji će najkasnije do 1. avgusta biti u funkciji. Ovaj sistem je posebno značajan jer u vanrednim situacijama sve službe prelaze na isti kanal komunikacije, što im pojednostavljuje rad, kazao je Smolović.


Faber STILUX A90 aspirator cena, cene Srbija, prodaja Beograd Novi Sad Niš\nFaber STILUX A90 aspirator cene\nTrenutno nemamo slike za Faber STILUX A90\nEPonuda nije internet prodavnica već Vam omogućava da brzo i lako nađete Faber STILUX A90 aspirator po najjeftinijoj ceni. Naš cilj je da kupci budu što bolje informisani o ponudi Faber aspirator STILUX A90 na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Faber Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Faber STILUX A90 aspirator sa PRODAVCEM. EPonuda ne može da garantuje potpunu tačnost specifikacije i slika za Faber STILUX A90 aspirator. Pre kupovine, podatke za Faber aspirator STILUX A90 proverite na sajtu PROIZVOĐAČA.


Gradski odbor Sprske napredne stranke u Zaječaru najoštrije osuđuje sve učestalije napade na članove porodice predsednika Aleksandra Vučića.\nDok se predsednik Aleksandar Vučić bori za budućnost Srbije, oni koji su opljačkali ovu zemlju, plasiraju laži i uvrede na račun njegove porodice.\nDa li je moguce da se zarad politicke borbe zloupotrebljava porodica? Sta se krije iza toga? Jos jedan pokusaj destabilizacije Srbije. Sramotno!\nSrpska napredna stranka se zalaze za pristojnu Srbiju!


Saznajte više o funkciji SUM - Office podrška\nSaznajte više o funkciji SUM\nSaznajte više o Funkcija SUM\nBrzo sabiranje uz statusnu traku\nAko želite brzo da dobijete zbir opsega ćelija, sve što treba da uradite jeste da izaberete opseg i pogledate u donju desnu stranu prozora programa Excel.\nOvo je na statusnoj traci i prikazuje informacije vezane za ono što izaberete, da li je u jednu ćeliju ili više ćelija. Ako kliknete desnim tasterom miša na statusnu traku, iskočiće dijalog sa funkcijama koji prikazuje sve opcije koje možete da izaberete. Imajte na umu da on takođe prikazuje vrednosti za izabrani opseg ako su ti atributi potvrđeni.\nKorišćenje čarobnjaka za automatski zbir\nNajlakši način za dodavanje formule SUM u radni list jeste pomoću čarobnjaka za automatski zbir. Izaberite praznu ćeliju direktno iznad ili ispod opsega koji želite da saberete, a zatim na kartici „Početak“ ili „Formula“ na traci izaberite stavke Automatski zbir > Zbir. Čarobnjak za automatski zbir će automatski otkriti opseg za sabiranje i izgraditi formulu za vas. To može da funkcioniše i po horizontali ako izaberete ćeliju levo ili desno od opsega koji se sabira. Imajte na umu da to neće raditi kod opsega nesusednih ćelija, ali o tome ćemo više u sledećem odeljku.\nDijalog "Automatski zbir" takođe omogućava vam da izaberete druge uobičajene funkcije kao što su:\nAutomatski zbir vertikalno\nČarobnjak za automatski zbir automatski je otkrio ćelije B2: B5 kao opseg za sabiranje. Sve što treba da uradite jeste da pritisnite Enter da biste ga potvrdili. Ako treba da dodate/isključite više ćelija, možete da držite taster Shift i pritiskate strelicu po izboru dok ne izaberete sve što želite, a kada završite, pritisnite Enter.\nIntellisense funkcija vodič: SUM (broj1, [broj2],...) plutajući oznake ispod funkcije je njen Intellisense vodič. Ako kliknete na ime ZBIRA ili funkcija, ona će se pretvoriti u plavo hipervezu koja će vas odvesti do teme pomoći za tu funkciju. Ako kliknete na pojedinačne funkcije elemente, biće istaknuti predstavnik dolaze u formuli. U ovom slučaju samo B2: B5 bi biti istaknuta od kada postoji samo jedan broj referenca u ovoj formuli. Intellisense oznake će se pojaviti za svaku funkciju.\nAutomatski zbir horizontalno\nKorišćenje funkcije SUM sa nesusednim ćelijama\nČarobnjak za automatski zbir će uglavnom raditi samo za opsege susednih ćelija, pa ako imate prazne redove ili kolone u opsegu sabiranja, Excel će stati kod prve prazne ćelije. U tom slučaju bi trebalo da koristite funkciju SUM uz izbor, kada dodajete pojedinačne opsege jedan po jedan. U ovom primeru, kada biste imali podatke u ćeliji B4, Excel bi generisao =SUM(C2:C6) jer prepoznaje opseg susednih ćelija.\nMožete brzo da izaberete više opsega nesusednih ćelija koristeći Ctrl + klik levim tasterom miša. Prvo unesite „= SUM(“, a zatim izaberite različite opsege i Excel će umesto vas automatski dodati zarez za razdvajanje između opsega. Kada završite, pritisnite Enter.\nSAVET: ALT + = možete da koristite da biste brzo dodali funkciju SUM u ćeliju. Sve što morate da uradite jeste da izaberete opsege.\nNapomena: možda ćete primetiti da je Excel markirao različite funkcijske opsege po boji, a oni se podudaraju u samoj formuli, tako da je C2:C3 jedna boja, a C5:C6 je druga. Excel će to uraditi za sve funkcije, osim ako referentni opseg nije na drugom radnom listu ili u drugoj radnoj svesci. Za poboljšanu pristupačnost sa pomoćnom tehnologijom možete koristiti opsege sa imenom, kao što je „Sedmica1“, „Sedmica2“ itd., a zatim uputite na njih u formuli:\nKorišćenje funkcije SUM sa drugim funkcijama\nDefinitivno možete da koristite SUM sa drugim funkcijama. Evo primera koji kreira mesečno prosečno izračunavanje:\nExcel preuzima zbir od A2:L2 podeljeno sa brojem ćelija koje nisu prazne u A2:L2 (ćelije od maja do decembra su prazne).\nKorišćenje funkcije SUM u više radnih listova\nPonekad je potrebno da saberete određenu ćeliju na više radnih listova. Možda je primamljivo da kliknete na svaki list i ćeliju koju želite i jednostavno iskoristite „+“ da biste dodali vrednosti ćelija, ali to je zamorno i sklono greškama.\nTo možete mnogo lakše postići sa 3D ili 3-dimenzionalnom funkcijom SUM:\nTo će sabrati ćeliju A1 na svim listovima od lista 1 do lista 3.\nOvo je naročito korisno u situacijama gde imate jedan list za svaki mesec (januar–decembar), a potrebno je da ih saberete na listu sa rezimeom.\nTo će sabrati ćeliju A2 na svakom listu od januara do decembra.\nNapomene: Ako radni listovi sadrže razmake u imenima, kao što je „Prodaja u januaru“, onda morate da koristite apostrofe kada upućujete na imena listova u formuli. Obratite pažnju na apostrof PRE prvog imena radnog lista i ponovo POSLE poslednjeg.\n=SUM(‘Prodaja u januaru:Prodaja u decembru’!A2)\n3D metod će raditi i sa drugim funkcijama, kao što su AVERAGE, MIN, MAX itd.:\nKorišćenje funkcija SUM i drugih funkcija da dodate, oduzimanje, množenje i deljenje pomoću programa Excel\nPomoću programa Excel možete jednostavno da izvršavate samostalne matematičke operacije, kao i operacije u kombinacijama sa Excel funkcijama kao što je SUM. Sledeća tabela navodi operatore koje možete da koristite, kao i neke povezane funkcije. Možete da unosite operatore pomoću reda sa brojevima na tastaturi ili pomoću tastature sa 10 tastera, ako je imate. Na primer, kombinacijom tastera Shift + 8 unećete zvezdicu (*) za množenje.\n=PRODUCT(1,1) - funkcija PRODUCT\n=QUOTIENT(1,1) - funkcija QUOTIENT\n=POWER(1,1) - funkcija POWER\nViše informacija potražite u članku Korišćenje programa Excel kao kalkulatora.\nRecimo da želite da primenite procenat popusta na opseg ćelija koje ste sabrali.\nBi vam dalo 25% od sabranog opsega, međutim, to upisuje vrednost 25% u formulu, a to će možda biti teško pronaći kasnije ako bude potrebno da se menja. Mnogo je bolje staviti 25% u ćeliju i uputiti na nju, jer je to napolju na otvorenom i lako se može promeniti, ovako:\nDa biste izvršili deljenje umesto množenja, jednostavno zamenite „*“ sa „/“: =SUM(A2:A14)/E2\nDodavanje ili oduzimanje od zbira\ni. Možete lako da dodate nešto u zbir ili oduzmete od njega koristeći + ili -, ovako:


Sutra promjenljivo, ali i toplije - Trebevic.net\nSutra promjenljivo, ali i toplije\nU Republici Srpskoj i Federaciji BiH /FBiH/ sutra će biti promjenljivo oblačno uz sunčane periode, a poslije podne ponegdje je moguć slab pljusak.\nUjutru i tokom prijepodneva biće umjereno do pretežno oblačno, na istoku i sjeveroistoku vedrije, a lokalno može biti slabe kiše, saopšteno je iz Republičkog hidrometeorološkog zavoda.\nJutarnja temperatura vazduha biće od osam do 14 stepeni, na jugu i sjeveru do 17, a najviša dnevna od 17 do 23, na sjeveru i sjeveroistoku do 27 stepeni Celzijusovih.\nVjetar će biti umjeren do jak, jugozapadnog smjera, saopšteno je iz Federalnog hidrometeorološkog zavoda.\nTemperatura vazduha izmjerena u 14.00 časova: Bjelašnica šest stepeni, Čemerno 13, Han Pijesak 14, Kalinovik i Sokolac 15, Rudo, Višegrad i Gacko 16, Nevesinje 17, Srebrenica i Foča 18, Trebinje i Mostar 19, Bileća, Mrakovica i Tuzla 20, Bijeljina, Zvornik, Drinić i Sarajevo 21, Šipovo i Mrkonjić Grad 22, Ribnik 23, Srbac 24, Doboj i Banjaluka 25, Prijedor 26 stepeni Celzijusovih.


Moderan stan nedovršene estetike - Moj Enterijer – Kupatila, Nameštaj, Kuhinje, Garniture...\nOvaj stan koji danas sa vama delimo, ne predstavlja nikakav izuzetak. On je smešten u elitnom bloku centra Tajvana, pruža pogled na njegov Tai Vai deo i nalazi se u vlasništvu dvoje mladih umetnika.\nNakon što je kupio stan, mladi par se obratio MNB Design studiju kako bi kreirali "nedovršenu" estetiku enterijera i omogućili minimalnu pozadinu za specifične, skulpuralne intervencije. Materijali kao što su neobrađena šperploča i izloženi beton dodaju bazni taktilni kvalitet prostorijama.\nJedna od najinteresantnijih karakteristika jesu zidovi u glavnoj zajedničkoj površini koji formiraju "kičmu" čitavog stana. Oni se sastoje od horizontalnih drvenih ploča duplih funkcija minijaturnih polica i vertikalnih komponenata koje dele prostor i ponašaju se kao kvake na vratima. Klizeća vrata uključena su u drvene površine i otvaraju se ka kuhinji i ostavi skrivenoj iza centralnog zida. Ostatak plana potpuno je otvoren, sa dnevnim boravkom sa jedne strane i trpezarijom smeštenom do kuhinje.\nTrpezarijski prostor je uramljen delikatnom strukturom nalik kući, koja kreira baznu podelu ostatka prostora bez stvaranja neželjenih vizuelnih ometanja. U spavaćoj sobi, krevet je smešten na vrhu uzdignute drvene platforme koja uključuje ostavu i, zajedno sa ugrađenim gardaroberom pokraj vrata, pomaže pri održavanju ukupnog, čistog, minimalističkog osećaja u enterijeru. Iz ovog stana pružaju se neverovatni pogledi, a praktično nepostojanje dekora stvara umirujući osećaj.\nPROČITAJTE SLEDEĆI TEKST: Dodajte interesantniji izgled belim sobama\nMATIS NAMEŠTAJ CENA 45.980 rsd


Potpisan sporazum o izgradnji američke radarske stanice u Češkoj\nSjedinjene Države i Češka republika su potpisale sporazum koji će omogućiti izgradnju dela američkog antiraketnog štita u Evropi.\nAmerički državni sekretar Kondoliza Rajs i češki ministar inostranih poslova Karel Švarcenberg potpisali su sporazum o izgradnji radarske stanice jugozapadno od Praga, kao dela raketnog odbrambenog sistema čija svrha je, kako navode Sjedinjene Države, odbrana od raketa koje bi mogle da lansiraju Iran ili Severna Koreja.\nPored radarskog sistema u Češkoj republici, Sjedinjene Države planiraju da stacioniraju 10 presretačkih raketa u Poljskoj. Vašington želi da ti objekti budu operativni već 2012. godine.\nNavodno su u toku i razgovori o stacioniranju do 250 američkih vojnika u češkoj vojnoj bazi u Brdiju, koji bi upravljali radarskom stanicom.\nMedjutim, sporazum se suočava sa velikim političkim preprekama. Kao prvo, trebalo bi da ga ratifikuje podeljeni češki parlament, u kojem vlada kontroliše samo polovinu od ukupno 200 poslaničkih mesta.\nPored toga ankete o javnom mnjenju ukazuju da se dve trećine Čeha protive tom projektu pa je već bilo demonstracija i štrajkova gladju protiv tog plana.\nAnalitičari navode da u Češkoj vlada rasprostranjeno nepoverenje prema stranim silama. Ta zemlja ove godine obeležava 40 godišnjicu invazije od strane Sovjetskog Saveza, kojom je slomljen period političkih i ekonomskih reformi poznat kao praško proleće.\nDruga briga je rusko protivljenje tom raketnom odbrambenom sistemu, jer Rusija smatra da bi on ugrozio njenu bezbednost. Moskva je zapretila da će usmeriti sopstvene, mogućno i nuklearne rakete, na svaku eventualnu bazu u Češkoj republici ili Poljskoj.\nMedjutim, na konferenciji za štampu, sekretar Rajs je nastojala da ublaži te zabrinutosti, rekavši da od raketnog odbrambenog sistema neće imati koristi samo Sjedinjene Države:\n«Ovaj odbrambeni sporazum je jedan od značajnih stubova ne samo bezbednost Sjedinjenih Država i Češke republike, već i bezbednosti NATOa i medjunarodne zajednice u celini, jer smo zaista suočeni sa ozbiljnim pretnjama.»\nKondoliza Rajs je isključila mogućnost posete susednoj Poljskoj, pošto su razgovori u Varšavi po svemu sudeći prekinuti zbog zahteva te zemlje da joj Sjedinjene Države kao kompenzaciju isplate milijarde dolara za modernizaciju armije i sistema protivvazdušne odbrane. Sekretar Rajs je ranije rekla da su pregovori bili konstruktivni, ali nije htela da iznese predviđanje da li će dve strane postići sporazum. U nastavku posete Evropi ona ove nedelje još obilazi Bugarsku i Gruziju.


Pavić: Zalagati se za konstitutivnost Srba u FBiH\n05.02.2018 23:42 | Srna\nBanjaluka - Predsjedništvo DNS-a zaključilo je danas da se ova stranka mora zalagati za konstitutivnost Srba u četiri kantona u Federaciji BiH u kojima Srbi nisu čak ni konstitutivni, saopštio je predsjednik DNS-a Marko Pavić.\nPavić je nakon sjednice Predsjedništva DNS-a u Banjaluci rekao novinarima da DNS neće ući u bilo koju vlast koja neće omogućiti konstitutivnost Srba, bila ta vlast na nivou FBiH ili na nivou BiH koja može uticati na konstitutivnost naroda.\nKada je riječ o situaciju u Republici Srpskoj, Pavić je rekao da je na sjednici konstatovano da DNS doprinosi stabilnijem i mirnijem životu i radu u Srpskoj, te da pokušava tenzije smanjiti i dovesti do dijaloga svih onik koji imaju različita mišljenja i stavove o nekim pitanjima.\nOn je rekao da je Predsjedništvo DNS-a za predsjednika Izbornog štaba ove stranke na predstojećim izborima na nivou Republike Srpske izabralo Dragomira Jovičića.\n"Utvrdili smo šemu i organizaciju izbornih štabova od Republike Srpske, regija i opština koja će biti proslijeđena do opštinskih nivoa i mjesnih odbora stranke kako se moraju organizovati", istakao je Pavić.\nPavić je rekao da je dogovorena izrada izvoda skraćenog programa DNS-a koji važi do 2020. godine sa kojim će se građani moći upoznati, a čiji su glavni ciljevi očuvanje ustavnog poretka Republike Srpske, poštovanje Dejtonskog sporazuma, protivljenje prenosu ovlaštenja na nivo BiH, rješavanje ekonomskih pitanja i izbacivanje politikanstva iz skupštinskih sala.\nOn je rekao da bi, prema izbornom programu DNS,-a jedna od dvije ključne kandidatske funkcije na predstojećim izborima trebalo da pripadne ovoj stranci.\nPavić je naglasio da o kandidatima još nije bilo koalicionih dogovora u Republici Srpskoj i da bi razgovori koalicije o ovoj temi mogli biti održani pred kraj marta.\nOn je rekao da DNS nije imao zvaničnih razgovora sa opozicijom u Republici Srpskoj, ističući da ga raduju pozitivni stavovi opozicije prema DNS-u.\nPavić je istakao da je Predsjedništvo DNS-a konstatovalo da je unutrašnje stanje u DNS-u izuzetno dobro i da vlada pozitivna energija, te da stranka ima dovoljno energije da ove godine postigne najbolje rezultate na izborima od svog osnivanja.\n"Rezultati anketa govore da je DNS stalno u usponu i da raste i da dobro stanje u stranci garantuje dobar izborni rezultat na narednim izborima", dodao je Pavić.\nOn je rekao da DNS želi da stavove ove stranke što više približi građanima i biračima da bi oni mogli donijeti pravilnu odluku i dati povjerenje DNS-u na predstojećim izborima.\n"Opredjeljenje DNS-a jeste da na predstojećim izborima osvojimo više od 100.000 glasova, više od 12 poslanika, te u razgovoru sa koalicionim partnerima borba za jednu od dvije pojedinačne funkcije", dodao je Pavić.


Svečano otvorena 23. republička Domijada u sportu\n,,Veoma me raduje činjenica da je naš grad domaćin sportskih susreta domova učenika Srbije, Domijade u sportu. Ovo je prilika da još jednom ukažemo na značaj ulaganja u omladinu ne samo kroz obrazovanje, već i kroz razvoj sporta.\nLokalna samouprava svake godine nagrađuje ne samo najbolje đake i studente, već i najuspešnije sportiste, želeći da na taj način podrži afirmaciju sporta i zdravih stilova života. Uz nesebičnu podršku predsednika i premijerke trudimo se da izgradnjom sportskih terena, među kojima će prioritet imati moderan fudbalski stadion, stvorimo još bolje uslove za bavljenje sportom,'' istakao je gradonačelnik Milenković.\nU ime domaćina goste je pozdravila i direktorka Doma učenika srednjih škola, Maja Ristić. Zahvalila se Ministarstvu prosvete i nauke, kao i gradu na podršci, a učesnicima sportskih nadmetanja poželela puno uspeha.\nOvom prilikom ona je uručila zahvalnice gradonačelniku Milenkoviću i gradskom većniku Nenadu Đorđeviću, za doprinos u organizovanju Domijade. Nakon otvaranja usledila su takmičenja u sportskim disciplinama.\nDom u Vranju prvi put je domaćin republičkih sportskih susreta domova učenika srednjih škola, na kojima učestvuje 30 domova iz pet regiona sa ukupno 450 takmičara.


Beko WUE 6512 XWW mašina za veš cena, cene Srbija, prodaja Beograd Novi Sad Niš\nBeko WUE 6512 XWW mašina za veš cene\nBeko WUE6512XWW Punjenje veša Frontalno, Energetski razred A+++, Kapacitet pranja 6 kg, Broj obrtaja u minuti 1000, Dimenzije (ŠxVxD) 60 x 84 x 44 cm... specifikacija\ncena od 24.760,00 do 27.499,00 din | prodavnica (11)\ncena od 26.987,00 din\nEPonuda nije internet prodavnica već Vam omogućava da brzo i lako nađete Beko WUE 6512 XWW mašina za veš po najjeftinijoj ceni. Naš cilj je da kupci budu što bolje informisani o ponudi Beko mašina za veš WUE 6512 XWW na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za Beko Veš mašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko WUE 6512 XWW mašina za veš sa PRODAVCEM. EPonuda ne može da garantuje potpunu tačnost specifikacije i slika za Beko WUE 6512 XWW mašina za veš. Pre kupovine, podatke za Beko mašina za veš WUE 6512 XWW proverite na sajtu PROIZVOĐAČA.


Ðurić: Srbija se ujedinjuje da pomogne narodu na KiM! • HAPPYTV.RS\nÐurić: Srbija se ujedinjuje da pomogne narodu na KiM!\nDirektor Kancelarije za Kosovo i Metohiju Marko Ðurić rekao je da je rezultat posete predsednika Republike Aleksandra Vučića Kosovu da se Srbija ujedinjuje u nastojanju da pomogne našem narodu u južnoj pokrajini, kao što se i Srbi na KiM ujedinjuju u želji da se zajednički, uz podršku države, bore za svoj opstanak.\n"Ova poseta daje ključni doprinos tome da damo sve od sebe da prevaziđemo ovaj težak izazov i tešku muku i uveren sam da je ovo pravi put da istrajemo. Na KiM za Srbe ima budućnosti, ona je u okupljanju, u zajedničkom radu na oporavku", rekao je Ðurić za Tanjug.\n"Siguran sam da u budućnosti nećemo biti u ovakvoj situaciji, niti da će nam se ponoviti tragedije iz prošlosti. Čuli smo za neke od muka i problema, nastavljamo da radimo sa našim ljudima svakodnevno, a ponosni smo i na to što je realizovano 170 projekata, što su 42 crkve i manastira obnovljeno u poslednje tri godine", rekao je Ðurić.\n"Srbija je juče mogla da vidi da njen narod na KiM opstaje zahvaljujući podršci države, zahvaljujući tome što je država prisutna u njihovim životima - i kroz lične dohotke, različite oblike socijalnih primanja, a podsetiću da naši ljudi na KiM imaju i posebno uvećanje ličnih dohodaka i kroz programe u oblasti poljoprivrede, podsticanja nataliteta i svakako da moramo da uradimo mnogo više na tom polju", smatra Ðurić.


GOTOVO - Zlatni "Orlić" u Bundesligi! - Sportske.net\nGOTOVO - Zlatni "Orlić" u Bundesligi!\nSrpski reprezentativac Miloš Veljković pronašao je novi angažman, pa ćemo ga u naredne tri godine gledati u nemačkoj Bundesligi.\nFA kup - Jedan veliki derbi, Arsenal i Junajted imali sreće u žrebuPrivodi se kraju - Zlatni "orlić" blizu VerderaPrivodi se kraju - Zlatni "orlić" blizu VerderaBL - Ljudi, hoće li neko zaustaviti Obamejanga i Ćićarita?FA kup - Totenhem 's pola gasa' do 1/8 finala\nPoslednjeg dana zimskog prelaznog roka srpski internacionalac Miloš Veljković pronašao je novi angažman i promenio sredinu posle petogodišnjeg boravka u Totenhemu.\nKako je i bilo najavljivano prethodnih dana, mladi reprezentativac Srbije karijeru nastavlja u Verderu iz Bremena sa kojim je potpisao ugovor na tri i po godine.\nBundesligaš je vest o transferu objavio na svom "Tviter" profilu čime je ozvaničeno ono o čemu se pisali već neko vreme.\nMiloš Veljković je karijeru počeo u mlađim kategorijama Bazela, a potom je usledila selidba u Totenhem u kojem nije dobio pravu priliku za dokazivanje.\nSa omladinskom reprezentacijom Srbije osvajao je titule na Evropskom prvenstvu u Litvaniji i Svetskom prvenstvu na Novom Zelandu, a Verder će mu biti prvi klub za koji će nastupiti van Ostrva u seniorskoj konkurenciji.


NARODNA SKUPŠTINA RS: ODBOR ZA PRAVOSUđE, DRžAVNU UPRAVU I LOKALNU SAMOUPRAVU RAZMOTRIO REDOVNE GODIšNJE IZVEšTAJE ZAšTITNIKA GRAđANA, POVERENIKA ZA ZAšTITU RAVNOPRAVNOSTI, TE GODIšNJI IZVEšTAJ POVERENIKA O SPROVOđENJU ZAKONA O SLOBODNOM PRISTUPU INFORMACIJAMA OD JAVNOG ZNAčAJA I ZAKONA O ZAšTITI PODATAKA O LIčNOSTI\nNa Drugoj sednici, održanoj 14. septembra 2016. godine, članovi Odbora za pravosuđe, državnu upravu i lokalnu samoupravu razmotrili su Redovni godišnji izveštaj Zaštitnika građana za 2015. godinu, Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti za 2015. godinu i Redovni godišnji izveštaj Poverenika za zaštitu ravnopravnosti za 2015. godinu.\nRedovni godišnji izveštaj Zaštitnika građana za 2015. godinu predstavio je zamenik Zaštitnika građana, Miloš Janković, istakavši da Izveštaj sadrži ocenu i podatke o stanju poštovanja prava građana u 2015. godini u Srbiji, podatke o nedostacima u radu organa vlasti, kao i preporuke Zaštitnika građana upućene za otklanjanje uočenih nedostataka.\nOn je dodao da je početna ocena Izveštaja da su stanje prava građana u 2015. godini obeležili manjak pravne sigurnosti i ekonomska nesigurnost. Započete reforme u zemlji nisu još dale rezultat, a najugroženije grupacije su i dalje siromašni, deca, mladi, stari, izbeglice, nacionalne manjine, lica sa smetnjama, zagovornici ljudskih prava, i drugi. Podaci govore da je najugroženiji običan građanin, jer u društvu nije uspostavljen sistem otklanjanja nepravilnosti u radu institucija, o čemu svedoči i podatak da su se protekle godine građani obraćali Zaštitniku građana kao prvoj, a ne kao poslednjoj instanci u zaštiti svojih prava, istakao je Janković.\nZaštitnik građana je 2015. godine podneo Narodnoj skupštini i drugim institucijama 15 inicijativa i predloga, a poštovanje ljudskih prava otežavali su različiti izazovi, među kojima i migrantska kriza, u kojoj je Srbija reagovala humano. Takođe, prošle godine je smanjen i broj tužbi protiv Srbije pred Sudom za ljudska prava. U Izveštaju se ističe i da je prošle godine Narodna skupština donela 182 zakona, od kojih je 44 odsto po hitnom postupku, kao i da većina predloga nije prošla javnu raspravu, što za posledicu ima njihovu neusklađenost ili protivrečnost sa drugim propisima.\nU Izveštaju je ocenjena i reforma javne uprave, u kojoj se pomaci vide u smislu donošenja strateških dokumenata, ali ista nije dala vidljive rezultate, jer su problemi ostali isti, što dovodi do povrede prava građana. U Izveštaju se govori i o oceni rada Komunalne policije, kao i propisima kojima je regulisan rad Policije. Ocenjeno je da je ostvaren napredak u sferi prevencije torture, što je bazirano na saradnji Zaštitnika građana i zavoda za izvršenje kaznenih sankcija, istakao je zamenik Zaštitnika građana.\nU nastavku rada, razmotren je Izveštaj o sprovođenju Zakona o slobodnom pristupu informacijama od javnog značaja ("Sl. glasnik RS", br. 120/2004, 54/2007, 104/2009 i 36/2010) i Zakona o zaštiti podataka o ličnosti ("Sl. glasnik RS", br. 97/2008, 104/2009 - dr. zakon, 68/2012 - odluka US i 107/2012) za 2015. godinu, koji je predstavio Poverenik za informacije od javnog značaja i zaštitu podataka o ličnosti Rodoljub Šabić, iznevši karakteristične trendove u ovoj oblasti.\nPoverenica Janković posebno je istakla da institucija beleži porast vidljivosti, dostupnosti i prepoznatljivosti u javnosti, da je povećan broj pritužbi građana, ali i broj građana koji se Povereniku obraćaju za savet ili pomoć. Ona je navela da je 2015. godine donet i strateški plan rada institucije za period 2016. - 2020. godina. Janković je iznela da važeći propisi pružaju dobar pravni okvir i instrumente za zaštitu od diskriminacije i za sprečavanje i suzbijanje diskriminacije, ali da i pored toga postoji potreba za njihovim usklađivanjem sa antidiskriminacionim propisima i standardima, o čemu govori i Izveštaj Evropske komisije. Poverenik je postupao 2015. godine u 1.040 predmeta, po 797 pritužbi građana i pravnih lica, a dao je i 215 preporuka i mera za ostvarivanje ravnopravnosti. Poverenik je pokrenuo 13 strateških parnica za zaštitu, od kojih je šest rešeno u korist Poverenika. Analizirajući strukturu pritužbi građana, Janković je navela da je najveći broj njih podnošen zbog diskriminacije po osnovu pola, nacionalne pripadnosti, invaliditeta i starosti. Ona je ocenila da je moguće konstatovati da su diskriminaciji najviše izložene žene, osobe sa invaliditetom i pripadnici romske nacionalne manjine.\nIzvor: Press služba Narodne skupštine, 14.09.2016.